Ti Le Thlarau In Hrinthan, Zeidah A Si: By Anna Sui Hlei Sung – THLIZIL THAWNGPANG\nTi Le Thlarau In Hrinthan, Zeidah A Si: By Anna Sui Hlei Sung\nMay 15, 2019 Zohnuam Chin, Religion\nZeidah a si ti le thlarau in hrinthan\nJesuh nih fiang tein a kan chim ti le thlarau in hrin than lo poah cu Pastor an si ah ,khrihfa an si ah ,Dr le cathiam sang an si ah cathiam lo an si ah vancung pennak chungah an lut kho lai lo.Ti le thlarau in hrin than na si cang maw ? ka si cang maw ? Kan mah tein i zoh than tuah hna u sih ,midang va zoh loin ;\nPathian cu kan naih ah cu a kan naih ve lai i kan caan le kan nun in kan kawl ah cun a kan kawl ve lai.Pathian nih a mah a naih deuh mi le a caan le a nun in a kawl deuh mi le a kawl lo mi cu a kan tleidan ve ,tleidan hmang mi Pathian a si lo nain a mah Pathian a naih mi cu Pathian nih a naih deuh ve hna.\nJohn 3:3 Jesuh nih cun, “Biatak tein kan chimh: Ahohmanh hrin than a si lo ahcun Pathian Pennak kha a hmu kho lai lo,” tiah a leh.\nThlarau in hrin mi cu thlitu khuazei in dah a rat khuazei in dah a kal tiah kan theih lo bantuk kha a si.\nPathian cu kan naih a si ah cun a kan naih ve lai.misual mi hna nan kut tawl uh ti mi cu (Isaiah 1:16) Thiang tein i kholh u. Nan tuah lengmang ka hmuhmi that lonak hi ngol hna u. that lonak cu tuah ti hna hlah u law.sual nak tuah ti lo ding ngol ter kha a chim duh mi a si.miziathiam ti mi cu( Psalm 119:113-115)\nBawipa Nawlbia Himnak A Si\n113 Na sinah zumhawktlak in a um lomi cu ka huat hna, sihmanhsehlaw kei cu na phunglam kha ka duh.114 Nangmah cu a ka khamhtu le a ka hupphengtu na si,\nna biakam cu kaa bochan 115 Nannih misual mi hna, ka kaltak u,kei cu ka Pathian nawlbia kha ka zul lai.ziathiam mi si loin zumhawkthlak mi si kha a kan fial mi a si.\nJohn 3: 8 Thlitu cu a duhnak paoh ah a hrang ko; a thawng cu na theih, sihmanhsehlaw khuazei in dah a rat le khuazei ah dah a kal kha na hngal lo. Thlarau in hrin a simi cu, cu bantuk cun an si ve,” tiah a ti.\nJeim 4: 8 Pathian cu naih u law an naih ve hna lai. Misual mi hna, nan kut kha i tawl u. Miziathiam hna, nan lung kha i thianh u.\nI. Thiang thlarau(Holy spirit)\nPathian fa thlarau kan ti lengmang mi cu mining phung ning kha a si loin Pathian hrimhrim kha pa a si.vawlei hring tu pa khi vawlei hrinso pa a si i ,thlarau hrinmi kan pa cu Pathian Jesuh hrimhrim kha a si.\nJohn 3:5)5 Jesuh nih cun, “Biatak tein kan chimh: ahohmanh ti le Thlarau in hrin a si lo ahcun Pathian Pennak chungah cun a lut kho lai lo.\nJohn 1:13 Pathian fa an can cu minung phung ningin a si lo; vawlei cung i hrinsor ningin a si lo, Pathian hrimhrim kha an Pa cu a si.\n1) Aherh hrimhrim mi cu Pathian hi khamhtu le tlanhtu caah kan i bochan khawh ah cun\nBible nih vawlei minung cu a hohman miding an um lo a ti a hohman miding kan um lo caah Pathian sunpernak cu miding mi hna caah a si fawn i Cu pathian sunpernak cu kan bau dih cio ko,Nain pathian laksawng cu zungzal nunnak a si i cu zungzal nunnak cu Jesuh khrih he pehtlaihmi nunnak cu a si.\nRom 3:23 zeicahtiah mi vialte cu kan sual dih cio ko i Pathian sunparnak kha kan bau dih cio ko.\nRom 6:23 Zeicahtiah sualnak man cu thihnak a si, sihmanhsehlaw Pathian laksawng cu zungzal nunnak a si i cu nunnak cu kan Bawipa Jesuh Khrih he aa pehtlaimi nunnak a si.\n2) Thihnak in Jesuh khrih zumhnak thawngin hrin tharnak\nPathian laksawng a si mi Jesuh khrih he pehtlaihmi khamhnak le zumhnak le nunnak he hrin tharnak kan ngeih hnu cun Pathian fa cannak nawl kha a kan pek i ro co tu fa kan si cang caah Pathian nih a ngeih mi poah kha kan ta a si ve.\nJohn 1:12 Asinain tlawmpal nih cun an rak cohlan i an rak zumh i cu hna cu Pathian fa cannak nawl kha a pek hna.\n3) mikip caah thiang thlarau thawnnak thawngin mi tharter\nMikip caah hrin thannak cu ti le thlarau thawngin a si.ti le thlarau cu Jesuh khamhnak le thianhternak le Pathian nih a hrin thar mi mi a mah pathian hrimhrim Pa a si nak kha a si.\nTitus 3:5 cu a kan khamhnak cu hrinthannak ti thawng le Thiang Thlarau nih mi tharter khawhnak a ngeihmi thawnnak thawngin a si.\n4).Thiangthlarau kan herh\nThiang thlarau loin cun cawnpiak tu le lam hmuhsak tu ka ngeih lo caah thiang thlarau kan herh bik a si.Pathian min ka laknak hram pi cu Jesuh a si.kan chunglei minung sinak a thawnmi kan si nak hnga lo zumhnak thawng in Jesuh khrih cu kan nun ah khua a sak nak hnga le a sunpernak ro bukbau chungah thawnnak a kan pek nak hnga pathian sin ah thlacawm peng a hau.Pathian dawtnak chungah hri hram fek tein bunh i Pathian dawtnak a kauning le a thuhning a sanning vialte kha Pathian sinah hri hram fek tein ka bunh in kan cam ah cun cu vialte cu a kan hmusak khawh.A dawt nak a tling nak kha kan hmuh kho lai.\nEFesa 3:14-19)Khrih Dawtnak\n14 Hi ruangah hin kan Pa hmaiah khuk bil in ka kun tawn, 15 amah hi vawlei cung i khua a sami innchungkhar vialte nih an min an i laknak hram a si. 16-17 Nan chunglei minung sinak ah a thawngmi nan si nakhnga le zumhnak thawngin Khrih cu nan lungthin chungah khua a sak nakhnga, cun a sunparnak ro bukbau chungin A Thlarau thawngin thawnnak an pek hna nakhnga, Pathian cu ka nawl. Nan hrih nan hram cu dawtnak chungah fek tein nan bunh nakhnga le 18 Pathian mi vialte hna he Khrih dawtnak a kauhning le a sauning le a sanning le a thuhning kha nan hngalh khawh nakhnga, nan caah thla ka cam. 19 A dawtnak hi tling lak ngaingai cun hngalh khawh a si lo nain nan hngalh te ko lai. Cucaah Pathian tlinnak a tlingmi cun khat ko u.\n5)Nun thlennak kan herh\nMinung sinak in misual sual in hrin mi fa kan si i minung vialte hi Pathian hmai ah miding a hohman kan um lo.miding ka si na ti chung poah cu Pathian he ral na si.(Rom 1-18-32)Minung Sualnak\n18 Sihmanhsehlaw Pathian thinhunnak cu vancung in a rung lang i minung sualnak le that lonak dihlak cungah khan a rung tlung; cu an that lonak cu biatak kha lang kho loin a dawntu an that lonak kha a si. 19 Minung cu Pathian kong hngalh khawh a simi thil hna kha Pathian hrimhrim nih fiang tein a hmuhsak ko hna nain 20 an hmu duh lo, cucaah dan a tat hna. Vawlei a ser hramthawkte khan Pathian nih cun, hmuh khawh a si lomi a sining, zungzal hmunmi a thawnnak le a Pathian sinak kha, fiang tein a langhter ko. Cucaah i silhnalh khawhnak zeihmanh an ngei lo! 21 Pathian cu hngalh cu an hngalh ko, sihmanhsehlaw pek awk a simi upatnak kha an pe duh lo; a lawmh zong an lawm duh fawn lo. An ruahnak kha pakpalawng tu ah a cang i an lungthin kawlawngpi cu muihnak in a khat.\nPathian nih a kan hngalh ter ko nain kan hngalh duh lo i ka lawmh lo upat zungzal a hmun mi le athawnnak kha a langh ko nain Pathian sinak kha fiang tein a langh ko nain minung nih upat nak an pe lo an lawmh duh fawn lo i an ruahnak kha pakpalawng le thinlung lawlawngpi cu muihnak in a khat.pathian thinhunnak cu muihnka lam cu thihnak a si ko lio ah a fapa Jesuh cu thihnakmi le thawter nak thawng in a ra lio mi pathian thinhunnak ing ding kan sinak in Jesuh thisen in luatnak kan hmuh kha a si.\nKan nun hi zeiban tuk nun ah dah a um Pathian upat duh lo mi le lawmh zong a lawmh duh lo mi nun ka si sual maw?\nEfesa 2:3 A ngaingai ti ahcun, kan dihlak hin anmah bantuk cu kan rak si i kan i chuahkehpimi kan pumsa duhnak zulh khan khua kan rak sa i kan pum le kan lungthin duhnak he aa tlakmi paoh kha kan rak tuah. Midang cio bantukin kannih zong Pathian thinhunnak ing ding kan rak si.\nPsalm 51:5 Sual cia in hrin ka si,\nka nu nih a ka pawi ah khan,\nmisual ka si cang.\n1Thes 1: 10 Pathian taktak a simi Pathian nung biak awk le vancung in a ra laimi a Fapa hngah awkah siasal biaknak in Pathian leiah nan i mer kha an chim i cu a fapa Jesuh cu thihnak in a thawhtermi le a ra liomi Pathian thinhunnak in a kan chanhtu kha a si.\n6).kan Bawi hi kan i thleng hrimhrim a herh\nMinung nih kan nunnak ah hin uk tu bawi kan ngeih cio i,kan ngeih mi bawi hi aa dang cio pakhat le pakhat; kan mah a kan uk tu bawi hi a hodah a si ti hi theih hrim a hau ,Kan nunnak ah bawi pahnih rian kan tuan kho lo, keimah nun in ka chia mi ka bawi pathian thiang thlarau a si tikah zei ka tuah poah ah ka bawi a si mi thiang thlarau a ngeih ka chiatter maw ti kha ka thinlung chungah ka chia i,thiang thlarau ngeih ka chiatter ti ka theih ah cun thlacamnak in ngaihthiamnak ka hal than lengmang a tu le tu in.zei ruangah tiah Thiang thlarau cu ka bawi a si caah a si.cu thiang thlarau nih cun ka caah a thatlo mi chung zong le ka theih kho lo mi thil harnak in a ka khamh kho tu a si fawn ko.cu thiang thlarau nih ka tuah hnga ding mi kha a ka cawnpiak i a ka hmuhsak tikah nawlbia le minung cawnpiaknak nakin in a let 100% in a fim i thil a ra lai mi hngalhnak angeih.\nCu thiang thlarau lam hruainak thawng in sualnak in a ka luatter i vawlei sualnak ah kal lo ding zong in a ka khamh kho tu le vawlei sualnak in a rak zulh lai mi hrawhralh nak zong kha fiang tein a ka hmuhsak.cucu Jesuh khrih thisen zumhnak thawng in thiang thlarau cu pek kan si.nunnak a pek mi pathian fapa zumhnak thawngin nunnak kan hmuh i thiang thlarau co kan si.Jesuh he aa pehtlai mi cu nunnak lam cu a si.\n3 Khrih Jesuh he pehtlaihnak chung i tipil kan in ah khan a thihnak he i pehtlaihnak chungah kan i hnim ti kha nan philh dahra? 17 Sihmanhsehlaw Pathian cu lawm cio ko u sih. Zeicahtiah nannih cu sualnak sal nan rak si nain cawnpiaknak nan hmuhmi chung i a ummi biatak kha nan lungthin dihlak in nan zulh cang. 18 Sualnak chungin luatter nan si cang i dinnak sal ah khan nan i cang cang. 19 Hi bantukin tahchunhnak bia ka hman hi, nannih nih nan hngalh khawh deuh nakhnga ka duh caah a si. Hlanah cun a tha lomi thil tuah awkah thurhnawmhnak le that lonak sal nan rak si. Cu bantuk thiamthiam in atu cu a thiangmi thil tuah awkah dinnak sal nan si awk a si.20 Sualnak sal nan rak si ah khan dinnak chungin nan rak luat; 21 asinain zeital a miak nan hmu maw? Atu i nan i zahpimi thil hna dah ti lo hi cu, zeihmanh nan hmu lo. Cu hna an donghnak cu thihnak a si. 22 Sihmanhsehlaw atu cu sualnak chung khan luatter nan si cang i Pathian sal nan si cang; nan miakmi cu Pathian sinah 8pekchanhmi nunning a si i cu nih a chuahpimi cu zungzal nunnak a si. 23 Zeicahtiah sualnak man cu thihnak a si, sihmanhsehlaw Pathian laksawng cu zungzal nunnak a si i cu nunnak cu kan Bawipa Jesuh Khrih he aa pehtlaimi nunnak a si.\nGalati 2:20 cucaah a nungmi cu keimah kha ka si ti lo, ka chung i a ummi Khrih tu hi a si deuh. Atu i ka nunmi nunning hi, a ka daw i ka ca i a nunnak a pemi Pathian Fapa zumhnak thawngin ka nung.\nKolose 2:12 Zeicahtiah tipil nan in tikah Khrih sinah nan i vui, cun tipil nan innak ah cun, thihnak in a thawhtertu Pathian thawnnak nan zumhnak thawngin Khrih sinah cun a thawh zong nan tho fawn.\n7). nunning hlun kha kal tak in nunning thar Pathian he aa lo in sermi mihring thar kha hruk awk a si.\nVawlei nun le vawlei thil le pumsa duhnak vawlei nuning lengmang le hrawhnak kha kal tak in ;Pathian he aa lo mi sermi mihring thar kha i hruk i a dingmi le a thiangmi nunning in nung kha nunnak taktak cu a si.micheu nih kan i thawh i dinfel nak le dinnak kan dirh pi ko nain farasi bantuk in keimah miding mithiang ka si ti i midang zei rel lo an um ve khikhi khrih nunning cu a rak si lo farasi nunning tu a rak si deuh lai mi chungah cu bantuk nunning pawl farasi kan tam ngai nain farasi nunning i hruk ti loin khrih nunning tu kha i hruk cang hna u sih Bawi khrih min in kan sawm hna.\nKhrih nunning kan i hruk cun khrih sinah kan langh i a mah khrih zong kan sinah alangh caah a sunprnak lianngannak a kan hrawm ve nak a si.Kan sualnak kan ngeihchih i Jesuh khrih min in tipil nak kan ing ah cun thiang thlarau kha pek kan si lai.(1)Pa le fapa le thiang thlarau in tipil ing nak kha sualngeihchih in Jesuh thihnak le thawhthannak kan i hrawmhnak tehte a si i ;(2)Jesuh min in tipilnak ing mi tu cu a mah Pathian lasawng thiang thlarau co hmuh nak tehte tu kha a si.\nJohan nih Jordan tiva ah aa chawk i nan nun kha thinh u law tipil nak ing uh a ti.lam bingbo kha thlorhnalh ter uh a khuarhnak hmun vialte kha rak chilh uh tlang sang le fing bo kip vialte kha rawnter uh aa ngerhmi vialte dinter uh a ti.cucu zeidah a si tiah cun sual ngeihchihnak chungah i phumh i kan nun ziaza a thalo mi le kan thinlung tlangsang mi kip rawn tein chia le aa ngerh mi kan ziaza thalo dinter le kan nun ziaza lam bing bo mi caah harnak petu vialte remh tlorhnalh tein chilh i midang caah thluachuah mi si ter kha a si.Abraham bantuk in thlarau tefa tam pi ngeih i thluachuah mi si kha a si.\nEfesa 4:22-24)22 Cucaah nan rak nun tawnning in an nuntertu hna nan mihring hlun kha hlaw u, cu mihring hlun cu pumsa duhnak hlenhmang nih a hrawh lengmang tawnmi kha a si.23 Nan lungthin le nan ruahnak ah ser tharmi nan si awk a si.24 Pathian he aa lo in sermi nan mihring thar kha i hruk u law cucu a dingmi le a thiangmi nunning i a langmi nunnak taktak kha a si.\nKolose 3:9-10)3 Zeicahtiah nan thi cang i nan nunnak cu Khrih he Pathian chungah aa thup. 4 Nan nunnak taktak cu Khrih kha a si i amah cu a langh tikah nannih zong amah sinah cun nan lang ve lai i a sunparnak cu nan i hrawm lai.\n9 Nan mi hlun cu a hman tawnmi a ziaza he khan nan i phoih cang i 10 mi thar cu nan i hruk cang caah pakhat le pakhat i hleng hlah u. Hi mi thar hi a sertu Pathian nih amah mui lo chin lengmang in a tharchuah lengmangmi cu a si i cucu amah hngalhnak kha tlamtling tein nan ngeih khawh nakhnga caah a si.\nLamkaltu 2:38 Peter nih annih cu a thawh hna i, “Nan dihlak in, pakhat hmanh bau loin, nan sualnak khan i mer tuah u, nan sualnak kha, ngaihthiam nan si nakhnga nan sualnak khan i mer u law Jesuh Khrih min in tipilnak ing tuah u; cun Pathian laksawng Thiang Thlarau kha nan hmuh lai.\nLuke 3:3-4). 3 Cucaah Jordan tiva hrawn hrawngah khan Johan cu aa chawk i, “Nan nun thin u law tipilnak ing u. Cun Pathian nih nan sualnak an ngaihthiam hna lai,” a ti hna i 5 A kuarhnak hmun vialte\nkha rak chilh hna u law Tlang sang le fing bo kip kha rak rawnhter hna u;Lam aa ngerhmi kha rak dinter hna u,Lam bingbo vialte kha rak tlorhnalh hna u;8 Nan nun nan thinh cu nan thil timi ah khan langhter u. ‘Abraham pei a kan hringsortu cu a si tiah,’ ti len hlah u. Pathian nih cun a duh ahcun hi lung hi a lak hna lai i Abraham tefa ah cun a ser khawh ko hna.\nEzekiel 11:19 Lungthin dang ka pek hna lai i an chungah thlarau thar ka khumh lai; an pum chungin lung bantukin a hakmi lung an ngeihmi kha ka chuah lai i titsa bantukin a nemmi lung kha ka pek hna lai.\nEzekiel 36:26 Lungthin thar kan pek hna lai i thlarau thar nan chungah ka khumh lai. Nan pum chungin lung bantukin a hakmi nan lung kha ka lak lai i titsa bantukin a nemmi lung kha kan pek hna lai.\n8) nunning hlun thih le nunning thar in khrih chungah\nKhrih he kan i pehtlaih tikah mithar kan si i ;nunning hlun kha a lo cang i nunning thar kha aa thawk cang. Kan nun kha kan thlen i hngakchia bantuk in nung lo cun vancung pennak ah kan lut kho lai lo.cucu zeizah a chim duh ti ah cun hngakchia thinlung kha vancung pennak caah tah chunnak a lak nak a ruang cu hngakchia thinlung le ruahnak cu a thiang mi thinlung kha a tah chunduhnak cu a si.thinlung thiang mi le ruahnak thiang a ngeih mi lawng kha vancung pennak ah lut kho a si.midang nun va tah lengmang nak ruahnak le lungthin thiang lo keimah midin mifel keimah ti mi ruahnak le thinlung kha vancung pennak hmuh kho lo nak lam a si.hngakchia bantuk in kan sining tein Pathian kan fuh kho mi kha vancung pennak lutnak a si.\nTI le tharau in hrin than lo mi poah cu vancung pennak ah an lut kho lai lo.mah zawn lawng aa ruat i ahmaanmi a duh lo mi kha Pathian nih thinlinhnak le thinhunnak a toih hna lai.\n2korin 5:;7 zeicahtiah mit hmuh in si loin zumhnak tu in kan kal.17 Mi zeihmanh hi Khrih he an i pehtlaih tikah cun mi thar a si; a nunning hlun kha a lo cang, nunning thar kha aa thawk cang.\nmatt 18:3 “Nannih cu nan i thlen i ngakchia bantuk ah nan i can lo ahcun Vancung Pennak chungah nan lut bal lai lo.\nRom 2:8 Cun mi a cheu cu anmah zawn lawng kha an i ruat i ahmaanmi kha an duh lo i ahmaan lomi tu kha an zulh; cu hna cu Pathian nih a thinhunnak le a thinlinhnak kha a toih hna lai.\n9 ) thiangthlarau pakhat he nun i thlentti nak\nPathian cu minung lakah khua a rak sa i pathian sunpernak lianngannak kha kan hmuh i a velhngeihnak in a khat.supernak ngeih tu cu Pathian fapa Jesuh lawnglawng kha a si.sunpernak le lianngannak le upatnak cu pathian fapa Jesuh pakhat lawnglawng kha kan pek awk a si.mi vialte cungah nawlngeihnak cu fapa Jesuh khrih pakhat lawnglawng kha a si.\nThiang tlarau a co lo mi thlarau ngeihlo mi nih pathian thlarau sinin a ra mi thlarau laksawng kha an hmuh kho lo i thlarau laksawng sining cu thlarau co tu lawng nih hngalh khawh a si.thlarau co lo mi hna caah cun pakpalawng menmen zeihmanlo a si ve fawn ko.thlarau a co tu nih cun a that le a chia kha a khing an tlaih khawh midang nih sual an phawt kho hna lo.minung sining nih a kan uk i usa kan pek ah cun minung sining ruahnak thinlung nih a kan hruaih lai i,thiang thlarau sining duhnak Nih a kan uk i usa kan pek ah cun thiang thlarau nih a kan hruai ve.keimah ka nun zong ah nitin tein ka minung duhnak usa ka pek deuh poah vawlei sualnak le hnahnawhnak chungah ka tang ve i,thiang thlarau duhning usa ka pek poah ah thlarau laksawng lawmnak hnangam daihnak kha 100% in a khat ve fawn.\nJohn 1:14 Bia cu minung ah a cang i kan lakah khua a rung sa. A sunparnak cu kan hun hmuh i vel le biatak in a khat. Cu sunparnak cu Pa nih a Fapa ngeihchunte lawnglawng a pekmi sunparnak phun kha a si.\nJohn 17: 2 Na ka pekmi vialte hna cu zungzal nunnak ka pek hna nakhnga mi vialte cung i nawl ngeihnak cu na ka pek cang.\n1korin 2:14 Sihmanhsehlaw Thlarau a ngei lomi nih cun Pathian Thlarau sinin a rami laksawng cu an hmu kho lo. Fiang in an hngal kho ngaingai hna lo; laksawng a sinning kha thlarau lei lawngin hngalh khawh a si caah annih caah cun pakpalawng men a si ko.15 Thlarau a ngeimi nih cun zeizong vialte kha an that an chiat an khing an thlai khawh, sihmanhsehlaw anmah tu cu ahohmanh nih sual an phaw kho hna lo.\nRom 8:5 An minung sining nih tuah u a ti hna ning paoh in a nungmi cu minung sining nih a duhmi nih khan an lungthin cu a uk hna. Thlarau nih a chimh hna ningin a nungmi cu Thlarau nih a duhmi nih khan an lungthin cu a uk hna. 6 Nan lungthin cu minung sining nih a uk ahcun a phichuak cu thihnak a si; nan lungthin cu Thlarau nih a uk ahcun a phichuak cu nunnak le daihnak a si. 7 Cucaah minung cu a lungthin kha minung sining nih a uk ahcun Pathian ral a si; zeicahtiah Pathian nawl kha a zul lo, a ngaingai ti ahcun a zulh in a zul kho lo. 8 An minung sining duhnak a zulmi nih cun Pathian kha an lawmhter kho lo.\n10).Thiang thlarau nih zalawng tein le\nLam hruai riantuannak\nPAthian hrimhrim kha pa cu a si i,vancung a runtum mi changreu cu keimah ka si a ti.changreu cu Jesuh nih keimah ka si a ti.cu caah pa cu Jesuh kha a si ko ti cu fiang tein kan hmuh.vancung in a runtum mi changreu cu keimah ka si a ti caah Juduh mi an thin a hung i Jesuh nih a let hna i nan phunzaihnak ngol ko u a ti hna.a ka thla tu pa nih khan ka sinah an hnuk hna dah lo cun ahohman ka sin nan ra kho lai lo a ti nak cu Jesuh a thla tu kha pathian a si i cu pathian cu vancung i a runtum mi changreu cu keimah ka si a ti Jesuh nih changreu cu keimah ka si a ti ve pa kan ti lengmang mi zong Jesuh kha a si thiamthiam.ni hmanung bik ah cun Jesuh kha an hlawt lai i nunnak lam kha an hmuh kho lai lo.Jesuh tukawm in innka lam a kawl mi lawng nih vancung pennak ah an lut lai.\nJohn 6:41 “Vancung in a rung tummi changreu cu keimah hi ka si,” tiah a ti caah khan Judah mi cu an zai.43 Jesuh nih cun a leh hna i, “Nan phunzai len cu ngol ko u. 44 A ka thlahtu ka Pa nih ka sinah a hnuh hna dah ti lo ahcun ahohmanh ka sinah an ra kho lo, cun cu hna cu ni hmanung bik ni ah nunnak ah ka thawhter te hna lai.\n61 A zultu pawl kha cu kong ah cun an zai lengmang ti kha Jesuh nih a lungchung in a hngalh i cucaah a thawh hna i, “Hi bantukin kan cawnpiakmi hna nih hin nan thin an hunter hna maw?62 Mi Fapa hi hmasa i ka rak umnak hmun i ka kai kha ka hmu u law tah zeitindah nan um kun hnga?63 Nunnak petu cu Pathian Thlarau a si; minung thawnnak hi cu zeihmanh a thahnem lo. Nannih kan chimhmi hna bia hi Thlarau le nunnak cu an si.64 Asinain a cheu nih cun nan zum lo,” tiah a ti. (Jesuh nih khan a hramthawkte in ahodah a zumtu an si lai i ahodah a ka leitu a si lai ti kha a hngalh ko.)65 Cun aa thawh than i, “Hi ruangah hin pei, ka Pa nih an caah lam a serpiak hna lo ahcun ahohmanh ka sinah an ra kho lo, tiah ka rak in chimh hna kha a si cu,” tiah a ti.\n1korin1: 24 Sihmanhsehlaw Pathian nih a kawhmi hna caah cun, Judah mi an si zongah Jentail mi an si zongah, cu bia cu Khrih kha a si i Khrih cu Pathian hmual le Pathian fimnak kha a si.\n2korin 4;6 “Muihnak chungin ceunak hung ceu seh,” tiah a titu Pathian thiamthiam kha kan lung chungah amah ceunak a ceutertu cu a si; Khrih hmai cungah a ceumi Pathian sunparnak hngalhnak ceunak kha a kan pek.\n11).zumhtu cawnpiaknak pali pakhat le pakhat dawtnak kong\n1)Pathian kha sunpernak pe ulaw i toidor uh.\nPathian cu sunpernak lianngannak le upat nak pek in toidor nak he kan hlorh tikah a mah zong nih a caan a za tikah a kan hlorh ve lai.Pathian sunpernak kha midang hrawm a duh hna lo amah pathian pakhat lawnglawng pek ding mi sunpernak cu a si.vawlei mirum le milianngan siasel hna hrawm a duh lo sunpernak cu pathian pakhat lawnglawng kan pek awk a si.na nun ah a hodah sunpernak na pek phaisa maw vawlei mirum lianngannak maw siasel maw a hodah na pek i zoh than ta u sih.keimah ka nun ah cun pathian pakhat lawnglawng sunpernak cu ka pek mi a si caah Pathian thangthat nak le upat lianngannak pek le a min hlorh cu kan nun ah rawl thawh bik ka lunglawmhnak ngan bik le a tling bik ah aa cang.cu bantuk nun cu a mah pathian lawnglawng kha sunpernak pe tu nun ah a um mi a si.\nVawlei zei rel lo mi le nautatmi hna kha Pathian nih a kan thim nak cun,vawlei phorhlawt pi tlak a si lo nak langhter nak caah nautatmi mi kha a kan thim i a hmang nak hnga cu a si.Pathian hmai ah mi zeihman phorhlawt kho a si lo.phorhlawt pi tlak cu Pathian nih a tuah mi kha le amah pathian kha phorhlawt pi tlak a si.\nAhohman minung tuah khawh mi thil ah phorhlawt awk a si lo.zeizong vialte hi Pathian ta lawnglawng a si dih.cu caah ahohman kha thangthat hlei hlah , ahohman kha namh hlei hlah ser tu pathian cu a hodah a si ti tu kha ruat deuh awk a si.Thawngtha chimnak zong hi i phorhlawt awk a si lo a fial in fial mi nan si.zei kan tuah hmanh ah, kan ei ah siseh, kan din ah siseh, kan tuahmi cu a dihlak in Pathian thangthatnak caah siter ko u. Kan tuah mi poah tu kha Pathian thangthat nak caah ka tuah awk tu a si.Kan ruam a kai awk a si lo, Pakhat le pakhat kan thin kan i hunter awk a si lo, pakhat le pakhat kan i nahchuah awk a si lo.\nBawi jesuh khrih vailam lawng hi phorhlawt pi tlak cu a si.\nIsaiah 42 :8 “Keimah lawnglawng hi Bawipa na Pathian cu ka si.Ka sunparnak hi pathian dang ahohmanh hrawm ka duh hna lo i ka thangthatnak hi siasal zeihmanh hrawm ka duh hna lo.\n1korin 1:27-31)27 Vawlei nih zeihmanh ah a rel lomi thil Pathian nih a thim thengnak cu, mifim mi kha an ningzak seh tinak caah a si i vawlei nih a der tiah a timi thil a thim thengnak cu mithawng mi le thil ti khomi hna kha an ningzak seh ti caah a si. 28 Vawlei nih thil pipa i a ruahmi kha hrawh awkah vawlei nih a nautatmi le zei i a rel lomi le pakpalawng i a ruahmi hna a thim hnanak cu a si. 29 Cu nih cun a fiantermi cu, Pathian hmaiah cun ahohmanh an i porhlaw kho lo, ti hi a si. 30 Sihmanhsehlaw Pathian nih cun kannih cu Khrih Jesuh he a kan pehtlaihter cang i Pathian nih Khrih cu kannih fimnak caah a ser cang; amah thawng cun kannih cu Pathian he kan i rem i Pathian mithiang ah kan cang i a luatmi kan si. 31 Cucaah cun Cathiang nih,“Porhlawt a duhmi cu\nBawipa nih a tuahmi kha i porhlawtpi ko hna seh,”a ti bang khan, porhlawt a duhmi nih cun Bawipa nih a tuahmi tu kha an i porhlawt awk a si.\n1korin 3: 21 Cucaah cun ahohmanh nih minung tuah khawhmi thil kha kan i porhlawt awk a si lo. A ngaingai ti ahcun zeizong vialte hi nanmah ta tu an si dih:\n1korin 4:6-7)6 Ka u le ka nau hna, nanmah thatnak ding caah hi thil vialte hi Apollo le keimah kong in kan chimh hna. Hi bantukin kanmah pahnih kong tahchunhnak ah kan lakpiak hna cu, “Phung leng lonh hlah u,” ti tawnmi kha a sullam nan hngalh khawh nakhnga caah a si. Ahohmanh thangthat hlei hna hlah u, ahohmanh namh hlei hna hlah u. 7 Midang nakin cungnung deuh ah aho nih dah an ser? Pathian pek a si lomi na ngeihmi zeital a um maw? Cucaah cun nan hmuhmi cu alak in hei hmu hlah u law cu bang, zeitindah nan i porhlawt khawh?\n1korin 9:16 Thawngtha ka chim ruang menmen ah hin kaa porhlawt awk a si lo. A ngaite ti ahcun, va chim, tiah fial pei ka si cu. Thawngtha cu chim loin rak um ning law zeitluk in dik ka caah a poi hnga!\n17 Changreu kan i phawtmi cu hlum khat a si bantukin kannih cu kan tampi nain pum khat kan si; zeicahtiah kan dihlak in cu changreu hlum khat cu kan i hrawm.18 Hebru mi kha ruat hna hmanh u, raithawinak ah pekchanhmi sa a eimi paoh cu Pathian biaktheng riantuannak ah khan an i tel ve. 31 A si ko, sihmanhsehlaw zei nan tuah hmanh ah, nan ei ah siseh, nan din ah siseh, nan tuahmi cu a dihlak in Pathian thangthatnak caah siter ko u.\nGal 5:. 26 Kan ruam a kai awk a si lo, Pakhat le pakhat kan thin kan i hunter awk a si lo, pakhat le pakhat kan i nahchuah awk a si lo.\nGal 6:14 Kei tu cu Bawipa Jesuh Khrih vailam lawng hi kaa porhlawtpi ko lai, zeicahtiah Khrih vailam thawng hin vawlei hi ka caah a thimi thil a si cang i kei zong hi vawlei caah cun a thimi ka si ve.\n1Thes 2:6-7 Khrih lamkaltu kan si bantukin a hnek zong kan in hnek kho ko hna hnga nain, ahohmanh nanmah zong midang zong, nan sinin thangthatnak hmuh kan i zuam lo. Nu nih a fale a zohkhenh hna bantuk tu in nan sinah khan nem tein kan um.\nJeim 1:17 Laksawng tha le laksawng tlamtling paohpaoh hi vancung in a rami an si; vancung i a ceumi thil a Sertu Pathian sinin a rami an si. Amah cu aa thleng lo, vancung thil ceu hna le cu thil ceu hna thladem cu an i thleng lengmang nain anih cu aa thleng bal lo.\nJob 25:6 Zeitluk in dah tholung ceo a simi minung cu a si chinchin lai i,\nCangcel ceo a simi mifapa cu a si chinchin lai,” tiah a ti.\nPsalm 22:6 Sihmanhsehlaw kei cu minung ka si ti lo,cangcel ka si ko cang;mi vialte nih an ka serhsat i\nan ka nihsawh.\nPathian cu a thuk i a sang tuk ko nain minauta kha an zawn a ruah hna i miruamkai kha Pathian hmai ah an i thup kho lo a kan hmuh dih pathian hmai ahohman aa thup kho Um Kan um lo kan sining tein a langh dih a chiat ah siseh a that ah siseh,kan chiat ning tein le kan thatning tein Pathian hmai ah a langh dih, lih in i khuh kho kan si lo.Kan chiat ning le kan sual ning in Pathian sin ah i phuang lawlaw in toidor nak in Pathian kan panh ah cun Pathian nih a kan ngaihthiam ko lai.Pathian cu a thuk i a sang mi le a si nain misual mi le toidor mi hna zong ruahchannak a pek than fawn ko hna.\npsalm 138:6 Bawipa cu hi tluk hin\na sang hringhran ko nain\nminauta kha an zawn a ruah hna i\nmiruamkai kha a hmuh lonak ah\nan i thup kho lo.\nIsaiah 57:15 “Keimah cu a sang i a thiangmi Pathian, zungzal in a nungmi ka si. Hmun sang le hmun thiang ah khan ka umnak cu a si, sihmanhsehlaw mi toi aa dormi le sual ngaihchihmi hna sin zongah khan ka um i cucaah ruahchannak le hnangamnak kha an ngei than kho.\n3)thiang thlarau zalawng tein in hruai nak\nKan sual ruang le Nawl ngaihlo ruangah thlarau lei ah a thi mi kan si lio ah Jesuh khrih thisen thawng in luatnak kan hmuh.\nThihnak In Nunnak Ah\n2:1 Hlanah cun nawl nan ngaih lo ruang le nan sual ruangah thlarau lei in nan rak thi.\n4)zumhlo tu hna hmai ah thiang thlarau thawnnak tehte\nZumhlo tu hna hmai ah tehte kan si awk a si.kan mah doh tu pawl kha nem tein lung sau le zangfah nak tein kan chimhrin hna awk a si.cucu pathian nih an lung a thlen khawh nak hnga caah le biatak hngalhter nak caah a si.cu ka ah cun a thin a tawi ngai mi ka si ve nain bible nih lungsau tein chimhrin kha anmah i biatak hngalhter nak tehte a si.\n2Tim 2:24-25) 24 Bawipa sal cu, aa si lengmangmi a si awk a si lo. Mi vialte cungah zaangfahnak a ngeimi, lung a saumi cawnpiaktu tha, 25 amah a dotu hna a chimhhrin tik hna i nem tein a chimhringmi a si awk a si. Annih cu Pathian nih an lung a thlen khawh ko hna i biatak kha a hngalhter than khawh ko hna.\n12.)hrin than rih lo mi caah cun Pathian he naih nam cu thazang a si lo\nPathian he um ttih le naihnam cu pathian chungah um cu anuam tuk hringhran nain hrin than rih lo mi hna caah cun Pathian he naih hi an caah thazang a si lo i a nuamhnak zong an theih kho lo.\nPsalm 73:28 Sihmanhsehlaw kei ca tu ah cun,Pathian pawng um le,\nBawipa Pathian chungah i dor le\na tuahmi thil thanh hi a va nuam hringhran dah!\nPsalm 119:151 Sihmanhsehlaw maw Bawipa,nang nih cun lamnai tein na ka umpi i na biakamnak cu a si taktakmi an si.\nIsaiah 55:6-7)6 Atu cu Bawipa kha kan naih ah a um caah amah leiah cun i mer u law amah sinah cun thla cam u.7 Mithalo nih an zulhmi an lam kha hlaw hna seh law an ruahning kha thleng hna seh.Bawipa kan Pathian leiah cun\ni mer hna seh,amah cu mi zaangfah a thiam i khulrang in mi a ngaithiam\nkhotu a si.\nII. Ti le Thlarau in hrinthan lo mi cu vancung pennak an lut kho lai lo\nVan le Vawlei a ser i zeihman a um lo mi kha amah nih zeizong vialte a ser.cu aser mi van le vawlei ah pungsan a ngeih lo zeihman a um lo.Cu caah lam le Rili a chung um mi vialte kha aser dih.\nTi cu aherh bak mi asi i ti loin minnung hi nun khawh a si lo.Bible nih ti a sawh duh mi cu khamhnak le thianhternak le thiangthlarau\na si.Pum le lungthin a thiangter mi cu ti a si.Pathian hi thinlung le daihnak pe kho tu cu Pathian khamhnak le thianhternak ti kha dam ter tu a si.Jesuh nih a kan hmuhsak ti cung ah a kal, a mah nih lam a kan ser piak.\nTi cu a herh bik mi a si i ; ti loin minnung hi nun khawh a si lo.Bible nih ti asawh duh mi cu khamhnak le thianhternak thiang thlarau a si.Ti cu thiangternak ti thiang thinlung le pum a si.vancung pennak ah lut a duh mi nih cun kan mihring sinak in vancung pennak lut khawh a si lo.zeiruangah tiah minung kan mihring sinak misual sual cia in hrin kan si i ;nawl bia Pathian he ral kan si.Pathian he tonnak ding le Pathian vancung pennak ram chungah va lut nak ah cun khamhnak le thianhternak kha kan herh mi hmasat ;cu khamhnak le thianhterhnak cu vawlei kan um lio hrimhrim ah tuah a herh mi a si.khamhnak cu theihnak in a ra mi a si i ,Cu theihnak cu Jesuh khrih kong theihnak in a ra mi a si(Rom 10:17).Thianhternak cu Jesuh khrih kong kan theih i ;kan zumh i, a ka khamhtu le tlanhtu a si tiah kan co hlang i, kan zumh hnu ah Cu zumhnak thawngin thiam co ter kan si.Abraham kha a zumhnak thawngin thiamcoter dinnak ah cohlangpiak a si(Gen 15:6).Kan mah zumhtu zong hi kan zumhnak dinnak ah cohlangpiak thiamcoter kan si ve.Cu caah Pathian he ton a duh mi le vancung pennak chungah lut a duh mi nih cun khamhnak le thianhternak kha kan kawl hmasat a hau Cu khamhnak le thianhternak a herh i a duh mi poah nih Jesuh khrih kan panh Jesuh cawnpiaknak le bible bia Pathian thawngtha ti hal le rawl ttam bantuk kan kawl i kan zumh a herh cucu bible ni ” ti” a sawh duh mi kha a si.cucu amah Pathian bia chungah a um dih mi a si.\nJesuh nih a kan hmuhsak ticung ah a kal, a mah nih lam a kan ser piak.Vawlei le van a ser i zeihman a um lo mi kha amah nih zeizong vialte a ser.sermi thil vialte nih pathian kha ttihzah buin kan thangthat lai i kan biak lai i Pathian cu sunpernak le upat lianngannak le thangthatnak in kan hlorh lai.muihnak le a thuk bik mi Rili a sang bik van horhkuang zongah khin Pathian nih a kan hmuh khawh dih,Pathian hmai ah zeihman ai thup kho lo.\nGen 1:1-3)Sernak Kong\n1 A hramthawk ah, Pathian nih van le vawlei a ser hna tikah,a 2 vawlei cu mui zong a ngei lo, pungsan zong a ngei lo. Rilipi cu muihnak nih a khuh i ti cungah cun Pathian thawnnak cu aa chawk. 3 Cun Pathian nih, “Ceunak um seh,” tiah a ti i ceunak cu a hung um.\nBiathlam 14: 7 Aw thang piin, “Pathian kha tih u law a lianhngannak kha thangthat u. Zeicahtiah amah nih minung vialte bia a ceih hna lai caan kha a phan cang. Van le vawlei le rili le tiput a sertu kha bia u,” a ti.\nIsaiah 12:3 A ti a halmi cu tikik nih lawmhnak a pek hna bangin Pathian mi cu Pathian nih\na khamh hna tikah an i lawm.”\nGen 1: 7 Cuticun Pathian nih cun van kuai cu a ser i a tang i a ummi ti le a cung i a ummi ti cu a then hna;\nJob 38:4-9)4 Vawlei hram ka rak ser lioah hin khuazei ah dah na rak um?Na hngalh i na theih ahcun\nka chim tuah.5 A hmet a ngan zei ngaw si seh ti kha aho nih dah a khiah?Cucu na hngalh awk a si.\nAsiloah, tahnak hri kha a cungah\naho nih dah a zam?6-7 A dohtu a tung pipi hna cu zei cungah dah an dir?Deirel arfi hna cu hmunkhat ah\nhla an sak i Pathian fapa vialte hna lunglawm in an au tikah khan,Aho nih dah a killung kha a bunh?\n8 Rili cu tilian in paw chungin a chuah tikah khan aho nih dah a rak zoh?9 Rili cu khuadawm in puan zual in ka rak zual i minmei chungah khan ka rak tuam i,\nMark 4:39-41)39 Jesuh cu a tho i thlitu cu, “Hrang ti hlah,” tiah nawl a pek i tilet cu, “Dai tuah,” tiah a ti. Thli cu a dai zuahmah i rili cu dai zirziar tein a um. 40 Cun Jesuh nih annih cu, “Zeicahdah cu ti hringhran in nan thin a phan? Zeicahdah zumhnak nan ngeih lo?” tiah a ti hna. 41 Sihmanhsehlaw annih cu an thin a phang tuk hringhran i pakhat le pakhat cu, “Hi pa hi mi zei ko dah a si hnga? Thlitu le tilet hmanh nih dahngai a bia an ngaih ko hi,” an ti.\n8 Lianngan Bik Bawipa Pathian,\nahohmanh nangmah tluk i a thawngmi an um lo;zeizong vialte ah nang cu zumhawktlak na si, Bawipa;9 nangmah nih rilipi cu na uk i a tilet cu na daihter hna.\nPsalm 107:28-29)28 An harnak chung khan Bawipacu an auh i an temhinnak chung khan a khamh hna.29 Thlichia cu a daihter i tilet cu an dai\nIsaiah 48:21 Bawipa nih a mi cu a lin i a romi thetse ram tan in a rak hruai hna tikah,tihal retheihnak an ing lo;lungpi chungin an caah tikha a chuahter;lungpi kha a cheu i a chungin ti a luang.\nJohn 4:13-14)13 Jesuh nih cun, “Hi ti a dingmi paoh cu an ti a hal than lai; 14 sihmanhsehlaw keimah nih ka pekmi ti a dingmi paoh cu zeitikhmanh ah an ti a hal than ti lai lo. Ka pekmi ti cu a chungah zungzal nunnak petu cerhtiput ah a cang lai,” tiah a ti.\nJeremiah 2:13 Zeicahtiah ka mi hna nih hin that lonak pahnih an tuah:Ti nung a chuahnak cerh keimah cu an ka hlawt i Tikuang, a chungah ti a zawi kho lomi,a zutmi tikuang kha an i ser.\nIsaiah 55:1-2)Pathian Nih A Zaangfah Hna Lai\n55:1 Bawipa nih aa thawh i,“A ti a halmi paoh ra tuah u,hika ah hin ti a um.Tangka zeihmanh a ngei lomi hna ra tuah u,rawl kha i cawk u law ei tuah u.Ra u law mitsur zu le cawhnuk kha i cawk hna u — a man\nzeihmanh pek a hau lai lo 2 Zeicahdah rawl a si tung lomi ah\nnan phaisa kha nan hlohZeicahdah nan nihlawh man vialte cu nan hman dih tung i rawltam in nan um thiamthiam tung?Ka bia ngai u law ka chimmi kha tuah tuah u,\nrawl vialte lakah a thaw bik kha\nnan ei lai.\nJohn 4:10-11)10 Jesuh nih cun, “Pathian nih pek an duhmi laksawng kha zeidah a si ti le, cun ti din awk an haltu hi ahodah a si ti kha hei hngal law cu, amah tu hi na hal hnga i nunnak ti kha an pek ko hnga,” tiah a ti.11 Minu nih cun, “Bawipa, ti thannak thawl na ngeih òung lo. Tikhor tiah le a thuk fawn. Khuazei ah dah nunnak ti cu na hmuh lai?15 Minu nih cun, “Bawipa, cu ti cu ka pe law tihal in um ti hlah ning, hika zongah hin ti than ah ra ti hlah ning,” tiah a ti.\nBiathlam 21:6 Cun aa thawh i, “Rian ka lim dih cang. Kei cu Alfa le Omega, hramthawknak le donghnak ka si. Tihal paoh nunnak tiput ti kha man loin ka dinter hna lai. 7 Teitu a simi paoh nih hihi ka sinin an hmuh lai: Keimah cu an Pathian ka si lai i annih cu ka fa an si lai.\nBiatlam 22:17 Thlarau le va ngei laimi ngaknu nih khan, “Ra u,” an ti.Hi bia a theimi paoh nih khan, “Ra u,” ti ve hna seh.A ti a halmi paoh cu ra u, nunnak ti hi a duhmi paoh nih man loin i lak u.\n1.)A mit kha khua a van hmuhter hngakchia pa Khamhnak caah\nHagar cu a fapa Ishmael he an vai lio ah Pathian nih Hagar a chonh i;khamhnak an hmuh(Gen 21:17-20)17 Pathian nih ngakchiapa a tah cu a run theih i vancung in Pathian vancungmi nih khan Hagar cu a run chawnh i, “Hagar, zeicahdah na lungre a theih? Na thinphang hlah. Pathian nih ngakchiapa a tah kha a theih cang. 18 Tho law va kal law va cawi law va pom. A tefa cu miphun nganpi ah ka ser hna lai,” a ti. 19 Cun Pathian nih Hagar cu a mit kha khua a hun hmuhter i tikhor pakhat a hmuh. A va kal i ti thawl khan ti cu a va than i ngakchiapa kha a dinh. 20 Ngakchiapa cu Pathian nih a umpi i a thang i Paran ramlak ah khan khua a sa; amah cu sakah thiam ngaimi a hung si. 21 A nu nih Izipt ram in nupi a thitpiak.\nGen 21:19 Cun Pathian nih Hagar cu a mit kha khua a hun hmuhter i tikhor pakhat a hmuh. A va kal i ti thawl khan ti cu a va than i ngakchiapa kha a dinh.\n2.)kan thlarau nih Pathian kha a ngaih\nDavid siangpahrang pa nih Pathian bawmhnak kha tihal in a hal i Pathian kha dorhnak ah a herh.minung nih i dor nak hmun hi kan kawl cio i ,cu dor nak cu Pathian a si i ,kan thlarau nih Cu Dorhnak Pathian cu ti hal in a hal.\n(Psalm 42:2)2 Maw a nungmi Pathian,nangmah cu tihal in kan hal;zeitik ah dah na umnak ah ka hunkhawh lai i kan biak khawh lai?\n3 Chun nitlak zan khuadei in ka tap i ka mitthli lawng kha ka rawl cu\na si ko;ka ral nih, “Na Pathian cu\nkhuazei ah dah a si kun?” tiah\natu le atu an ka ti lengmang.\nPsalm 42:1 Sazuk nih rial tidai a ngaih bantukin Maw Pathian nangmah cu kan ngai.\n3 ) ti in hrinthan nak\nTi in hrin than ti mi cu Pathian bia kan theih i kan zumhnak thawngin khamhnak kan hmuh i cu khamhnak le Pathian bia in sualnak kan tuah mi kha thianhter a si.kan tuah mi sualnak le nu hrin sual nak kha cathiang in kan thianhterh i kan mah tein mi sual kan sinak kan i theih mah tein a khamh kho ding kan si lo kha kan i theih cucu a hodah khamhtu ding ah a si lai ti kan kawl i cu lio ah Jesuh vailam thisen nih a kan au i ,khamh a duh mi poah ka sin ah ra u law zungzal nunnak kan pek hna lai a kan ti nak cu a si.Jesuh nih a ti a hal mi poah cu ka sin ah ra u a ti mi cu khamhnak a duh mi poah ka sin ra u law kan khamh hna lai i zungzal nunnak kan pek hna lai ; keimah khamhnak tangah a um mi poah cu zungzal thlarau nunnak caah a si.khamhnak cu zeiruang ah kan duh ti ah nunnak duh ah a si.thih kan duh lo caah nunnak ding caah a si.thlarau kha a chim duh mi a si.zungzal a nung ding mi thih voihnih nak thlarau kong kha a chim duh mi a si.Kan pum cu a thi cio ding kan si ko a tuan le a tlai lawnglawng a si cio ko , a hmun lo mi cu thih voikhat nak kan pum kha a si i a ho poahpoah kan thih hrim ding a si i a hohman nih kan luat lai lo nain a voihnihnak thlarau kong cu ti le thlarau i hrin than mi poah poah cu vancung pennak zunzal nunnak kan hmu lai.vawlei kan um lio te ah cu lam cu thimhnak lam kan ngeih i kan pum a thih hnu ah duh thimhnak lam a um kho ti lai lo.a tu tein duh thimhnak he kal a hau a caan a um lio ah.\nva le nih an nupi an huphennak i an dawt bantuk in nupi le zong nih va le bochan i zumhawk tlak tein nung a herh ve.Pathian le zumhtu mi fa cu cu bantuk cu kan si ve.\nJohn 3:5 Jesuh nih cun, “Biatak tein kan chimh: ahohmanh ti le Thlarau in hrin a si lo ahcun Pathian Pennak chungah cun a lut kho lai lo.\nEzekiel 36:25-26)25 Nan cungah ti thiang kan theh hna lai i nannih an thurhhnawmhtertu hna thil vialte khan kan thianh hna lai; nan siasal biaknak thurhhnawmhnak vialte khan kan thianh dih hna lai. 26 Lungthin thar kan pek hna lai i thlarau thar nan chungah ka khumh lai. Nan pum chungin lung bantukin a hakmi nan lung kha ka lak lai i titsa bantukin a nemmi lung kha kan pek hna lai.\nEfesa 5:25-27)25 Vale hna, Khrih nih khrihfabu cu a dawt i a nunnak a pek bantukin, nannih zong nih nan nupile kha nan dawt hna awk a si. 26 Khrihfabu cu ti in thiang tein a tawl hnuah Pathian sinah a bia in a pek. 27 Cu ti a tuah cu khrihfabu kha i dawhte le thiangte le soi awk zeihmanh um lo le dawh lonak le sawngkornak zeihmanh um lo le tlin lonak dang zeihmanh um loin amah sin lila ah khan pek a duh caah a si.\nIII. Ti le zangfah ngeih\nPathian nih a zangfahnak ti in a kan toih cu ve bantukin ka ral le hna zong kha zangfahnak in ti in kan toih ve hna awk a si i rawl an herh ah cun rawl kan pe hna lai ti kan herh cu ti kan pe hna lai.\nPathian cu thetse cungah ti a luangter khawh,ti a um lo nak hmun ti a chuahter khawh,moses nih Israel mi hna a hruai hna lio ah lungcung in ti a chuak ter kho tu pathian,mi tenau te zong kha mi lianngan ah serkhotu pathian, a si\nNa ral kha a rawl a tam ahcun ei awk rawl va pe,A ti a hal ahcun din awk ti va pe;\n1siangpahrang 18:4 Jezebel nih Bawipaprofet hna a thah hna ah khan, Obadiah nih profet 100 a lak hna i sawm nga sawm nga in lungkua ah a thuh hna i ti le rawl in a cawm hna).\nIsaiah 44:3 “Ti a halmi ram kha ti ka pek lai i thetse ram ah khan tiva ka luanter hna lai.Nan tefa cu ka lianhngannak ka toih hna lai i\nnan ciruang cu ka thluachuahnak\nka toih hna lai.\nBiathlam 22:2-3)2 Cu tivakam ah cun nunnak thingkung cu a um i kum khat ah voi hleihnih, thla khat ah voi khat lengmang thei a tlai; cun a hnah cu miphun vialte hna caah damnak a si.3 Pathian nih chiat a serhmi thil paohpaoh cu, cu khua chungah cun an um kho lai lo.\nPathian bawithutdan le Tuufa bawithutdan cu khuapi chungah cun a um lai i a riantuantu hna nih khan an biak lai.\nPsalm 63:1 Pathian Ka Ngai\n(1Sam 23.14)David Hla\n63:1 Maw Pathian, nangmah cu\nka Pathian na si,nangmah cu kan ngai.Ka nunnak nih hin an hlam i\nka thlarau nih tihal in an hal;vawlei ro nih ti a duh bantuk khin an duh.\n1).Thlarau ram ti\nThlarau ram ti cu samaria minu kha Jesuh he an i ton tikah Jesuh nih samaria minu sining vialte kha chim hau loin a hmuh dih i samaria nu i a duh herh mi le a ningzah nak vialte kha a hngalh dih Jesuh ti a hal nak a si.cucu Jesuh nih minu kha khamh a duh i a harhnak le a ningzah nak chung in chanchuak i khamh a duh caah a si.samaria minu cu hlawhlawng nu a si i zeiruangah dah hlawh cu a hlang hnga i zei duh ah dah cu minu cu sualnak le thurhnawmnak cu a tuah ,a rawl ttamnak cu zeidah a si hnga ,a ti hal nak cu zeidah a si hnga,dor nak kawl duh ah le huphennak le khamhnak duh ah a si.kan mah zumhtu fa le zong cu Pathian nih a kan hal ve ?na ti a hal ve ?a ti a hal mi poah nih kan theih ding mi cu Jesuh sinah kal i zungzal nunnak ti va ding kha a si.\nJohn 4:7-14)7 Samaria minu pakhat hi ti than awkah a ra i Jesuh nih cun, “Ti din khat in ka pe tuah,” tiah a rak ti. 8 A zultu hna cu rawl cawk awkah khua chungah khan an kal.9 Minu nih cun, “Nang cu Judah mi na si i kei cu Samaria mi ka si, zeitindah ti din awk na ka hal khawh?” tiah a leh. (Judah mi nih cun Samaria mi i an hmanmi khokheng kha hman an duh lo).\n10 Jesuh nih cun, “Pathian nih pek an duhmi laksawng kha zeidah a si ti le, cun ti din awk an haltu hi ahodah a si ti kha hei hngal law cu, amah tu hi na hal hnga i nunnak ti kha an pek ko hnga,” tiah a ti.\n11 Minu nih cun, “Bawipa, ti thannak thawl na ngeih tung lo. Tikhor tiah le a thuk fawn. Khuazei ah dah nunnak ti cu na hmuh lai? 12 Hi tikhor hi kan pu Jakob nih a kan pekmi a si; amah nih siseh, a fapale nih si hna seh, a satil run nih si hna seh, an rak dinmi tikhor cu hi tikhor hi a si. Jakob nak ngan deuh ah cun maw naa ruah?” tiah a leh.\n13 Jesuh nih cun, “Hi ti a dingmi paoh cu an ti a hal than lai; 14 sihmanhsehlaw keimah nih ka pekmi ti a dingmi paoh cu zeitikhmanh ah an ti a hal than ti lai lo. Ka pekmi ti cu a chungah zungzal nunnak petu cerhtiput ah a cang lai,” tiah a ti.\n37 Puai donghnak ni kha a biapi bik ni a si. Cu ni ahcun Jesuh cu a dir i aw thang piin, “A ti a halmi paoh cu ka sinah ra u law ra ding u. 38 Cathiang nih, ‘Keimah a ka zummi paoh cu a lung chungin tiva nung an put lai,’ tiah a ti bantuk khan a si lai,” tiah a ti. 39 Jesuh nih a chim duhmi cu Thlarau kong kha a si, cu Thlarau cu amah a zummi paoh nih an hmuh ding kha a si. Cu caan ah cun Thlarau cu pek an si rih lo, zeicahtiah Jesuh cu sunparnak in thawhter a si rih lo.\nZekhariah 14:8 Cu ni ah cun Jerusalem in ti nung a chuak lai i a cheu cu nichuahlei rili ah a luang lai i a cheu cu nitlaklei rili ah a luang lai; thal le khuasik i dang loin a luang lai.\n2). Ngaihthiamnak caah ti\nKan sual phuhrungnak chungin Pathian bia in le Pathian kha naih in kan sining tein kan sualnak senduk bang a sen mi kha thianh i khamhnak chungah kan um hnu le ka sining tein Pathian hmai ah phahthu loin Pathian sinah kan nunnak dihlak kan pek ah cun sual phuhrungnak um loin tein Pathian nih a fa ah a kan cohlang i a ttangah a kan pomh.na sualnak kha Pathian sin ah na phahthuh peng rih ko maw?pathian nih an ngak ko na sualnak nangmah le nangmah tein i phuang ding le na sual ning tein cohlang dingah.\nEFESA 5:26 Khrihfabu cu ti in thiang tein a tawl hnuah Pathian sinah a bia in a pek.\nHebrew 10: 22 Cucaah cun lungthin tak le zumhnak fek he Pathian cu naih u sih. Sual aa phuhrungmi kan lungthin le kan pum kha ti thiang in i thianh u sih law amah cu naih u sih.\nTipil ing cu chiatha thleidannak thiang nih Pathian sin i biakamnak a tuahmi tu kha a si.\n1peter 3: 21 cucu atu i nanmah an khamhtu hna tipil innak a rak sawhtu hi a si. Tipil innak cu pum hnawm kholh hi a si lo, chiatha thleidannak thiang nih Pathian sin i biakamnak a tuahmi tu hi a si. Tipil innak nih cun Jesuh Khrih thihnak in a thawh thannak thawngin an khamh hna i\n3).Ti in i phumh\nTi ah i phumh ti mi cu sualnak nan i ngeihchih nak caah a si i a hnu i a ra lai ding cu thiang thlarau le mei tipilnak kha a si a ti ,cu pa cu a kedan putu ding hmanah kaa tlak lo a ti.\nSual ngeihchihnak tipil cu Pa le fapa le thiang thlarau min in tipilnak ing kha a si i, cucu khamhnak le thianhternak cu a si i,bible nih ti a ti mi cu a si.\nJesuh min in tipilnak ing cu thiang tharau chungah phumh kha a si i cucu thlarau a ti mi kha a si.\nCu caah ti lawnglawng in vancung pennak nan lut lai a ti lo i ,thlarau lawnglawng in nan lut lai a ti ve lo ; ti le thlarau tu in a pahnih tu in vancung pennak phan khawh a si lai.\nTi lawnglawng in vancung pennak lut na timh sual maw? Thlarau lawnglawng in vancung pennak lut na timh sual maw? Ti he thlarau he hrin than na si cang maw?\nJohn 3: 23 Johan zong kha Aenon ah khan tipilnak a pe ve hna, zeicahtiah cuka ah cun ti tampi a um. Aenon cu Salim in a hla lo. Mi cu amah sinah khan an va kal i tipilnak kha a rak pek hna.\nJohn 3: 11 Nan sualnak nan i ngaihchih cang ti hngalhnak ah kei nih cun ti in tipilnak kan pek hna; sihmanhsehlaw ka hnu in a ra lai ding pa nih cun Thiang Thlarau le mei in tipilnak an pek hna lai. Amah cu keimah nakin tampi in a ngan deuh; kei cu a kedan putu hmanh ah kaa tlak lo.\nLamkaltu 8:36 An vung zuan lengmang lioah khin ti tlawmpal a rak umnak hmun pakhat kha an phan i cu tikah cu bawi nih cun aa thawh i, “Hika ah hin pei ti a um hi, zei nih dah tipil in a ka donh lai?” tiah a ti.\nJohn 10: 47 “Hi mi hna nih hin Thiang Thlarau cu kanmah nih kan rak hmuh bantukte khan an hmuh ve. Cucaah ti in tipilnak in awkah aho nih an dawn kho hna hnga maw?” tiah a ti.\nIIv. Ti le Thiang thlarau hmelchunnak\nJesuh nih a ti a hal mi poah cu ra ding uh a ti i ,ti hmelchunnak cu Jesuh khrih kha a si.Ti cu kan nunnak ah a herh bik mi a si.ti loin kan nung kho hna lo.Cu ve bantuk in vawlei kan nunnak ah hin Pathian tel loin a nung kho mi kan si lo.Pathian Jesuh kha a zummi poah cu kan lung chungah cu pathian Jesuh cu tiva nung bantuk in kan chungah kan i put kha a si.Jeuh nih a chim duh mi cu thlarau kong kha a si.Cu thlarau cu amah Jesuh a zumh mi poah nih an hmuh lai.Biakam hlun ah cun Pathian nih a mi Israel mi hna kha thiang thlarau in a toih hna lo ,thlarau thawnnak in lam a hruai hna ti kan hmuh bible ah a mi Israel mi hna kha thlarau thawnnak in lam a hruai hna. Biakam thar ah cun thiang thlarau mi a toih hna i a phunphun in rian tuan khawh nak a pek hna.\nKan minung sinak in kan ti a hal tikah tikik ding cu ti hal a diamter.minung kan nun diriamnak caah duhmi te hi ka ngei zungzal i cucu mi tampi zong a phunphun kan kawl zumhlo tu hna nih night club lam le zuu din, vawlei nuamhnak vawlei chawva sualnak phunzakip in an kawl ve nain a donghnak ah nunnak hrawhtu menmen a si.zumh tu fa le hna nih nun diriam nak kan kawl mi cu a mah Pathian kha a si i thiang thlarau in toih kan si hnu cun cu thiang thlarau nih kan nun kha lunglaemhnak in a khatter.\npathian thlarau toih kan si hnu cun thurhnawmhnak vialte le siasel thurhnawmhnak kha a kan thianh piak i, kan lungthin a hak mi kha a nem mi titsa batukin a kan pek than.\nJohn 7:37 Puai donghnak ni kha a biapi bik ni a si. Cu ni ahcun Jesuh cu a dir i aw thang piin, “A ti a halmi paoh cu ka\nCredit: Anna Sui Hlei Sung\nPrevious Post:Pathian Nih Lamhruai Ko Seh, Thlacam Piak Hna Uh Sih\nNext Post:Khrihfa Mi Hna Caah Cun Mah Bantuk Thawngpang Tha Tluk Hi Thawngtha Cu A Um Ti Lai, Jesuh Nih Sunpernak Co Ko Seh\nFacebook Cungah Ka Uar Taktak Mi “Laipa Nih Lainu Sin Ca A Kuat” (14,984)


Maylasia Um Chinmi Caah Chin Refugee Committee Nih Ralrin Peknak Ca A Chuah – Lai Holh News\nMaylasia Um Chinmi Caah Chin Refugee Committee Nih Ralrin Peknak Ca A Chuah\nMalaysia ram ahhin Chin mi hi tamtuk kan um rih. Cu lakahcun Malaysia cozah nih chinmi an tleikhih mi hna zong an tam. Cu caahcun Chin Refugee Committee nih a tanglei bantukin ralrin peknak ca a chuah.\nMalaysia a um mi Chin Ralzaam hna, Malaysia kan umtik ah kan pawcawmnak ah rian tuannak nawl kan ngaih lo bu in rian tuan lo in um awk atha mi kan si cio lo cu zapi theih kan si. Cu caah aho paoh asi khawh cionak in rian tuan mi kan si. Rian kan tuan cio tik ah, kan tuan mi hi zei ban tuk rian dah asi ttih anung mi ma asi anung lo mi ti hi kan tuak tan cio hi a herh ngai ngai mi asi.\nTu nai kar hrawng ah Shopping Mall ah atuan mi pawl kan unau pawl tlaihkhih an tong ngai ngai, aruang cu an tuannak dawr hi License a ngai lo mi asi lo ah an zuar mi thil hi attuh/adeu (Brand Deu) mi an si caah Ministry Od Domestic Trade and Consumer Affairs nih tlaihkhihnak a tuah cuah mah. An tlaih mi hna chung ah Lai mi zong tam nawn kan ital cang. Ahlei in San Peng aum mi Shopping Mall ah tlaihkhih a tam khun tiah thawng kan theih. Asinatein ka dang dang Shopping Mall le dawr dang ah a tuan mi zong ralring deuh in kan um khawhnak hnga thawng kan in thanh hna.\nCu caah nan tuannak cio kha phung ning te in tuah mi dawr ma asi kan zuar mi ah Brand adeu/attuh hna an si maw ti zong rak ifian hnu ah tuan ah a tha. Ralrin te in um ko hnu ah tlaihkhih ton sual ah cun atha bik mi cu full time in ka tuan lo Part-time lawng in ka tuan ti ah ti hna i, CRC ah arannak in thawng thanh kan izuam hna lai.\nSiang herhnak he nan riantuan ti hawi,\nKorea Mintami Minthang Hotel Room Chungah A Thi\nA Pasal Le A Nu Nih Operation Tuah An Duh Lo Caah Amah Tein Ai That


Kanduh Afahtuk Ruangah Midang Nunnak Aliam Muidawh Thin Zar Wint Kyaw\nMain Editor July 18, 2021 Leave a Comment on Kanduh Afahtuk Ruangah Midang Nunnak Aliam Muidawh Thin Zar Wint Kyaw\nMyanmar lemcangthiam le Model minthang Thin Zar Wint Kyaw cu mipi zawn ruat ngai tu pakhat a si ve i, ralkap nih rampi nawlngeih nak an lak mi zong dokalh in mipi lei ttang mi pakhat a si.\nAtu lio Myanmar nih faktuk in Covid 19 zawtnak kan tuar lio ah hin kan duh afah tuk ruang ah miharsa hna nunnak tiang kan chuh hna. Cu caah kan hakkauh nak hi chiata in midang tu bawm deuh hna uh si tiah. An herh mi nak in atam deuh in thil acaw mi pawl cu nun achimh hna. Thin Zar Wint Kyaw nih cun “Tulio kan ram buainak chungah hin hakkauhnak hi tlawmter uhsi. Thaizing ah zeithil paoh hi an dih colh ding bantuk in thil kan I cuh hna, zawtnak angei lo mizong nih Inn kip ah Oxygen dur ngeih/lak dih kan I timh, dur khat lawnghman aza ti loin dur tampi ngeih aa timh mi zongan um rih. Cu ruangah cun Oxygen man zong akai dih.\nCu lawng cu asi loh, thildang zong aherh lo tukin kan I cawk cia dih tikah aman a kai dih. Arti zong cheukhat cu chanchung a daih dingin acaw mi zong an um. Khat lei zawngin kan chim aasi ahcun kan haukauh nak alang tuk. Tangka ngei deuh nih dawrah aum mi paoh an duh zat in apha(suai)an i cawk i ahnu ah a pum in cawk a duh mi rethei pawl nih cun cawk ding an ngei ti lo. Cuban tuk ruangah arti man 80 le 100 karlak asi ton mi cu cuhnakin aletin an kai deuh.\nThildang zawng cu bantuk thiamthiam in kan I cawk cia cio hna, Cutikah thil adih dih asi lole aman a kai dih hna. Cu caah cun midang misi fak zawnruah bu tein dawr thil kan cawk ah siseh Oxygen kan cawk ah si seh kanzawn I ruat cio hna uh sih.\nChinpa Ralhrang Ralkap In CDM Atuah Lo Mi KIA Nih Anthat →\n← Ralhrang chungah buainak a tam chin lengmang


𝐓𝐡𝐢𝐧𝐝𝐨𝐦𝐡 𝐛𝐮𝐭𝐞𝐢𝐧 𝐚𝐧 𝐢 𝐂𝐡𝐨𝐧𝐡𝐛𝐢𝐚𝐤 𝐡𝐧𝐮 𝐚𝐡 𝐌𝐲𝐚𝐧𝐦𝐚𝐫 𝐑𝐚𝐥𝐤𝐚𝐩 𝐧𝐢𝐡 𝐍𝐚𝐰𝐥𝐧𝐠𝐞𝐢𝐡𝐧𝐚𝐤 𝐚𝐧 𝐂𝐡𝐮𝐡 𝐡𝐧𝐚 – The Cherry Par\n𝐓𝐡𝐢𝐧𝐝𝐨𝐦𝐡 𝐛𝐮𝐭𝐞𝐢𝐧 𝐚𝐧 𝐢 𝐂𝐡𝐨𝐧𝐡𝐛𝐢𝐚𝐤 𝐡𝐧𝐮 𝐚𝐡 𝐌𝐲𝐚𝐧𝐦𝐚𝐫 𝐑𝐚𝐥𝐤𝐚𝐩 𝐧𝐢𝐡 𝐍𝐚𝐰𝐥𝐧𝐠𝐞𝐢𝐡𝐧𝐚𝐤 𝐚𝐧 𝐂𝐡𝐮𝐡 𝐡𝐧𝐚\nA phone ralkap kut a phaak lai a duh lo caah, Jan. 28 ah khan Myanmar leader Aung San Suu Kyi nih a phone a hrawh ta manh, tiah amah he naihniam ah a ummi minung 2 biaka in theih a si. Zaam an i timh maw si, asiloah tlaih lai an i theih cang le maw zei dek, Suu Kyi a hawile le a riantuanhawi cheukhat hna cu an ruksai an i tim cio hna.\nNovember election lio i Suu Kyi Party (NLD) nih landslide in teinak a hmuhmi kong he pethlaiin in Suu Kyi le ralkap lubik Senior General Min Aung Hlaing cu Naypyitaw ah cu ni thengte ah cun tonnak an ngei, ti a si.\nSuu Kyi he naihniamtein rian a tuanmi telhin cozah riantlai minung 9 cu hi kong he pehtlaiin Reuters nih bia a hal hna. Feb. 1 i tlaih a ton phahnak an meeting a tawlreltu an si hna. Ralkap nih nawlngeihnak chuhnak rian an kalpi mi a dohtu paoh cu thong ah an thlaak duhmah hna, tiah min langhter a duhlo mi hi kong a theifiangtu nih an chim. Cu lio hrawngah cun hi kong hi a dikdir in an chim colh lo.\nMinung 53 million an umnak Southeast Asia ram pakhat a si mi Myanmar i Democracy an kalpinak hi kum 10 hrawngte lawng a si rih. Cu tluk kum a no rihmi Democracy cu nawlngeihnak chuhnak nih a vun donghter colh i, cu ti cun kum 70 lenglo chung Myanmar ram a thenhmal cikcek i canfaak viarin an umnak zanmangchia in kan i hlau cang lai, tiin ruahchannak an ngeihmi zong cu a vaivonhpiak dih hna. Thailand ah siangpahrang a tanhtu ralkap nih thlen duh lo ruangah nawlngeihnak an chunh ve hna, cun Hong Kong nih Democracy an duhmi cu China nih vawlei ah lambehpiak ve hna. Tutan i Myanmar nih mipi sinin democracy a chuh hi Asia ram chungah a nehnungbik democracy hnuarsuan a ton a si.\nKap hnih lutlai pawl ni tamlak chung tonnak an ngeih hnu ah Jan. 28 ni hi an dirhmun a thatlo bik ni a si. Election results zohfelnak tuah than dingin ralkap lei aiawhtu nih Suu Kyi aiawhtu pawl voihnih tiangin an nawl hna. Kum 70 leng ralkap uknak cu Nobel prize a hmutu Suu Kyi nih cun kum 5 a tuan chungah a donghnak a tuah khawh ngaingai. Ralkap nih nawlnak an tuahmi cu fektein a dir i a ralchanh. “Nanmah pawl hi nan luantuk cang. Na buarthau, mi zei ah nan kan rel lo” tiin Min Aung Hlaing aiawhtu ralkap pawl nih cun Suu Kyi minung pawl cu an hro hna. Hihi cu ralkap bawi pawl an zia a si tawn ko.\n“Ralkap pawl zei ah an kan rel lo a si” tiin ralkap lei nih an chim. Cu ti i ralkap lei nih an hro hna in cun Suu Kyi nih a orhlei kut bantuk i ai hmanmi Kyaw Tint Swe cu a thir bak in a thir, ti a si. Cu tlawmpal in cun Kyaw Tint cu contact khawh hmanh a si ti lo, tiah Reuters nih a chim. “Civil cozah nih hin zeihmanh a tuah kho lo. Hriamtlai minung an i ngeih ve lo, cucaah nawlngeihnak an kut ah a um ve lo,” tiin kaphnih tonnak kong a theitu hna nih an chim. Chikkhat chung cu Suu Kyi siseh, ralkap lei siseh, contact khawh an si lo. Min Aung Hlaing zong contact khawh a si lo. Tonnak an tuah lio ah cun, hriamnam bunhmi ralkap mawtaw pawl cu Yangon khua cuul in an i chok cang. Shwedagon Pura ah cun ralkap a tanhtu cheukhat pawl cu an i bu hna. Interview tuah a timtu thawnglatu pawl cu heh tiah an hrocer hna.\nNaypyitaw ah cun lampi khat in ralkap a tanhtu pawl heh tiah trucks in an i chok lulh hna. Nawlngeihnak kan chuh (aanating) hi phunghrampi kan kilven caah a si i, phung (law) ning tein kan tuahmi a si, tiah Jan. 30 ah ralkap nih thawng an thanh. Ralkap nih an duh in an suaimi 2008 phunghrampi ah hin democracy ningtein election tuah cu a onh ko hna nain, khat te lei kap ah, lakhruak in ram chung nawlngeihnak chuh than khawhnak nawl (state of emergency) zong a onh ve fawn hna.\nFeb. 1 Monday zinglei 3 hrawngah khan cozah wankyi (ministers) pawl, lawmakers pawl, catialthiam minthang, video zeihtu pawl, activists pawl cu ralkap nih an tlaih hna. Zing nichuah hnu in cun ralkap phung ningin kan tuahmi a si, tiin an thanh colh. Vawlei pumpi ah politics ruang i thong a tlami vialte lakah minthangbik pakhat ah ai tel ve mi Suu Kyi cu kum 15 lenglo chung a inn tangah thong an thlaak hnu ah tutan ah a inn ah thong an vun thlak than. Walkie-talkies (phone bantuk i chonhnak seh) phunglo in Import na tuah, tiin taza an vun cuai colh. Ralkap nih taza nan cuaimi hi politics ning tein tuahmi a si caah a rannak in kan chuahpiak u, tiah NLD party lei nih an duhnak an langhter. Ralkap nih nawlngeihnak an chuhmi hi (coup) thil dawhcah a si lo, tiin Feb. 1 ah khan Suu Kyi aiawh in NLD party nih capar an chuah.\nTutan ralkap tuahsernak nih hin dictatorship tangah kan ram hi a phaakter te lai, tiin Suu Kyi min tial chih in capar an chuah. A minthut belte cu a um kho lo. Election firnak ralchanh in duhlonak kan tuahmi zei ah an kan relpiak lo caah nawlngeihnak hi kan chuh hna lo awk a tha lo, tiin MAHlaing nih a chim. A cozah thar zong cu a dirh colh. Tutan election ah faakpi in thil ai ningcanglo mi a um lo, tiin independent international poll waters nih an chim.\nRalkap cozah nih Myanmar a uknak hi 1962 in 2015 tiang a si. 2015 ah khan Suu Kyi party NLD nih buan a co. Cu ko bu zongah cun security forces le a dang a biapimi ministries (wankyi thanah) cu ralkap nih ai tonenh tehtuh ko rih.\nNov. 8 lio i ralkap nih an i tlaihmi party USDP cu Suu Kyi NLD nih 80% tluk tam in buan a co kanh i, cu ruang ah cun tutan i ralkap nih nawlngeihnak an chuh hi ai thok cang.\nElection hlan, lio le, hnu chung vialte hi vote kongah ralkap an lung a hring i, election ah dehhlennak a um, tiin solhphelhnak lam lawng an kawl cang. Million 30 nih an thlakmi vote lakin cheuthum ah cheukhat tluk hi lih in vote an pekmi a si. Cucaah EC nih thatein kan ruahpiak than u, tiah January canceu tein khan MAHlaing nih a ti cang hna.\nVote thlatu cazin kan dohthlai i, election results a thleng kho ding taimai in ai palhmi a um lo, tiah EC nih an leh. Vote peknak nawl a ngeitu hna min cazin kan piah u, tiin ralkap nih an hal hna nain, EC nih an pe duh hna lo. Vote pe kho min cazin a dik le dik lo chek kan duh, tiah ralkap nih an chim. Hi kongah EC hi comment hal khawh an si lo.\nJan. 26 tein khan Ralkap Coup hi a um kho mi a si, tiin an lung re a thei cang. Cu lio ah cun ralkap aiawhbiachimtu Zaw Min Tun nih “a um lai lo kan ti kho lo” tiin a rak ti bal hna. Phunghrampi an zulh lo ah cun Coup hi kan tuah ko lai, tiah a thaizing ah MAHlaing nih a chim. Kum 75 a si cangmi Suu Kyi le July ah hranhram in pensen laak ding a si cangmi kum 64 minung Min A. Hlaing an i pehtlaihnak hi a tha ruam lo i, thla tamial chung an i chawn lo, ti a si. Cu tikah, an aiawh minung veve lawng Naypyitaw le Yangon ah an tonter tawn hna. Naypyitaw ah cun Suu Kyi hi ralkap hlun a si mi Kyaw Tint Swe nih ai a awh i, Yangon ah cun caan saupi a hawi tha a si mi le a pumpaak doctor a si mi Tin Myo Win nih ai a awh.\nKaphnih tonnak an ngeihmi hi ni 4 chung a rau, ti a si. Ralkap lei nih an halmi hi phun 3 a si. Feb. 1 i parliament onnak a ni thawn ding, EC pawl thenhmal i ser than ding, cun ralkap mithmai ka te ah election tuah than ding. Jan. 29 zanlei 5 kha ralkap nih a nithla an tukmi cu a si. Suu Kyi lei nih zeibantuk dah ralkap sinah an pek hna, ti hi Reuters zong nih a thei phaak ti lo. Parliament house 2 lak i 1 deuh onnak puai cu Feb. 2 ah tuah a si te lai, tiah Jan. 29 ah state media nih a thanh. Tonnak kan thok hlan tein khat le khat kan i zumhlonak, kan i hmuhthiamlonak hi a zualtuk cang. 1980 i NLD a dir tein khan ralkap he an i hmuthiam ti lo.\nRalkap hmaika a lu khun dingin cun Suu Kyi hi ai hnir sual lo, tiin amah nainiam minung nih a chim. Ram a buai, kanmah lei tang an tamtuk, tiin ralkap lei nih mipi an lung vaivonhter an i tim, tiin Suu Kyi lei minung pakhat nih a chim. Ralkap nih Coup an tuah lai hi a fiang ko. Cucaah cu tlaih dingin ka hngaak ko hna. Ka thil kai tim cang, tiah phone in Suu Kyi a dirkamhtu Win Htein nih Jan. 29 ah khan Reuters a hei chimh hna.\n𝐈 𝐂𝐚𝐰𝐡𝐦𝐞𝐢𝐡 𝐚 𝐮𝐦 𝐥𝐨; 2008 phunghrampi kan dirkamh lai, tiin Jan. 30 ah ralkap nih thawng an thanh hnu in cun kaphnih karlak i buainak cheukhat cu a dai colh. Ramdang a va/a thimi paoh cu President tuan khawh a si lo, tiin ralkap nih 2008 phunghrampi ah an telh i, Suu Kyi hi president tuan kho lo dingin an kham. Tleicia British mi a va pa he Bristish minung fapa 2 a ngei. Cu tikah, State Counselor dirhmun lawng ai tonenh khawh. Cucu Head of State dirhmun tluk a si i, amah caah ciammaam in an serchommi a si. 2015 lio bantuk tein tutan zongah a party nih election a tei than caah, amah hi President siter an timh cang.\nCawhmaih in Min Aung Hlaing tu hi Suu Kyi nih President a tuanter lawlaw kho men, tiin a cheukhat nih an chim.\nKaphnih (ralkap le NLD) lakin President candidates hi thim an si kho men, tiah mi tampi nih an zumh. Cun keimah lila zong nih cucu ka zumh ve, tiah civil cozah adviser pakhat nih a chim. Jan. 29 a nithla an tukmi cu a phan, asiloah zeihmanh lungtlinnak an tuah kho lo. Phunghrampi kan upat ko lai, tiin Jan. 30 ah ralkap nih an ti ko nain, a thazing in cun ralkap nih nawlngeihnak an chuh hna lai, timi tihphannak lawng a karh chinchin cang. Jan. 31 in cun Naypyitaw lei ah ralkap pawl hmuh len awk in an um cang. Tutan biaruahnak hi ai rawk kho men, cu caah ralkap Coup hi a um kho mi a si, tiin cu ni ah cun cozah aiawhtu pakhat nih ralrinpeknak a chim bal.\nA ralrin pekmi cu a dik bak. Myanmar 53 million mipi an thin a thi in an i hngilh that saling, zinglei 3 hrawngin cun ram pumpi cuul in minsters, lawmakers, minthang activists pawl le ralkap a dohtu ah minthang a si mi phungki (monk) pawl cu ralkap pawl nih an tlaih colh hna. Tlaih asiloah le an inn ah erh colh hna, hi an i tinhmi cu a si.\nInternet line phih viar dingin Telecommunication company pawl zong cu ralkap nih an luhhnawh colh hna. Zing 3 in cun an company hnarcheu tluk cu internet an ngah ti lo, tiah independent cybersecurity monitoring group NetBlocks nih a chim. Credit: Chelsea Bawi\n← Min Aung Hlaing cu a lung a dong ruahmah ko cang\nPresident Joe Biden Nih Kawl Ralbawi Pawl Rengh Dingah Upa Pawl Sin Ah Thawngthanh →


TUCHUN RAMCHUNG BUAINAK KONG HI VUN ZOHCIO TUAH UH – The Chinlung Post\nTUCHUN RAMCHUNG BUAINAK KONG HI VUN ZOHCIO TUAH UH\nTuchun ramchung lamzawhnak kong thawngpang. Ralkap nih uknak an lak hnu in tuchun lamzawhnak an tuahmi he ni 26nak a si. Tuchun zongah ramchung hmunkip kaakip in lamzawhnak an tuah. Yangon le Mandalay ah cun mipi lamzawhtu hna cu police pawl nih tthawl dih an timh hna. Rangon Minikungah mipi lamzawhtu hna cu biatak tein cawlcanghnak an tuah hna.\nCucaah palik pawl nih tthawl an timh hna caah lam tthenkhat ah an um hnawh hna i, cuticun lamzawhtu hna cu tthek dih an timh hna. Mipi lei panh in an vun kal tikah cun mipi hna cu an rak i tthial manh cang caah mipi le palik karlak ah zeihmanh buainak achuak lo ti asi. Cu tlawmpal ah mipi hna nih palik he tlawmpal an i hlatnak hmun ah biatak tein an au tthan ti asi.\nPalik pawl nih meithahnak motor hmangin lamkip in an bawh tthan hna i, mipi nih an kianh tthan ti asi. Nidang ahcun palik le lamzawhtu hna karlak ah biaruahnak an ngei tawn. Asinain tuchun cu biaruahnak zong an ngei lo tiah Mizzima thawngzamhnak nih atar. Tuchun ah mipi lamzawhnak atuahmi hna tthek dingah palik arak rami hna cu an tam taktak tiah an langhter chih.\nCulawng siloin Hledan Township zongah chunhnu deuh ah lamzawhtu mipi hna cu palik nih an buaibainak vedio recor zong an langhter. Cu video alanghning ahcun palik pawl nih meithal zong an puah ngaingai ti asi. Nunau pawl hna cu an thin zong aphang ngaingai. Cun palik pawl nih minung pahnih zong an tleih hna. Asinain meithal puahnak ah hliam atuarmi le nunnak aliammi an um le um lo kong cu an langhter lo.\nCun Hlain township zongah lamzawhtu mipi hna le palik karlak ah buainak a chuak tthan i, palik pawl nih meithal an puah hnawh i, lamzawhtu mipi hna cu an i tthek dih tiah theih asi. Hi konghe pehtlaiin Mandalay ah health worker chungkhar hna le engineer chungkhar hna telh in mipi atingleng nih lamzawhnak an tuah tthan. 62 Lan ahcun palik nih voiruk bak meithal an puah caah mipi an i tthek ti asi.\nCulawng siloin Pyinman khuapi zongah tuchun chun lingcing ah khan tthut buin ralkap uknak lakmi duhlonak an langhter. Cu duhlonak alanghtermi hna cu palik pawl nih an khap hna i, meithal zong an puah pin ah minung tthenkhat an tleih rih hna. Tuchun lamzawhnak atuahtu hna hi sianghngakchia le mino zahnih hrawnghrang an si tiah theih a si. Palik hna nih hmunkhat ah i funtom hlah uh an ti hna.\nAsinain lamzawhtu hna nih an ti vemi hna cu lamzawhnak kan tuah adih cun kan lawi ko lai tiah an ti ve hna. An lawi tlawmpal ah palik nih meithal an puah i, an dawi hna tiah thawngzamhnak nih an langhter. Tutiang theih khawh tawk ah hin minung pathum an tleih cang hna tiah theih asi. Cun an cycle zong an lakpiak rih hna tiah Irrawady thawngzamhnak nih an langhter chih.\nTheihcio bangin tuchun kan Chinram khuapi Hakha zongah mipi lamzawhnak an tuah tthan. Lamzawhnak an tuah lioah ralkap le palik hna nih meikangh tthelhnak motor hmangin mipi hna cu Ti in kah an timh hna. Culawng siloin ralkap le palik hna cu meithal he an rak chuak i, meithal zong voikhat an puah. Ti in kah an timh hna nain mipi aphan kho lo. Cuticun palik le ralkap hna cu hnu an kir tthan.\nTHANTLANG CDM CAZIN AN THLAH CU LUNG AFAK I, NGEIH ZONG A CHIA NGAINGAI


Hi Bantuk Thil A Phak Lengmang Than Ding A Si Ah Cun President Trump Hi President Ah A Tling Kho Ti Hnga Hme Maw – Chin 11 News\nHi Bantuk Thil A Phak Lengmang Than Ding A Si Ah Cun President Trump Hi President Ah A Tling Kho Ti Hnga Hme Maw\nPresident Trump le Fake News Idohnak\nWhite house task force hna nih Friday zanlei i press conference an tuahnak ah President Trump cu, disinfectants injection kong he pehtlai in bia an hal tthan. President Trump nih bianek/bia-eng “Sarcastic” in bia nan ka hal lengmang caah, bianek/bia-eng in ka leh vemi hna a si” tiah a leh hna.\nTrump nih zei bantuk bia a chim zongah Democrats a ttanhtu liberal media pawl nih an duhning poah in an kuaih piak lengmang caah President Trump nih bia-eng in a chimmi zong a dikmi bantuk in mipi kha fake news an pek lengmang hna caah Friday Press Conference zong caan tawite lawng an tuah.


Paraguay nih Jerusalem in Tel Aviv ah tanzung a tthial tthan caah Israel a thinhung tuk | The Chin Express\nParaguay nih Jerusalem in Tel Aviv ah tanzung a tthial tthan caah Israel a thinhung tuk\nSeptember 7, 2018 Tial Lian Thang Ramdang Thawngpang 0\nParaguay president hlun (sam nak) le Israel Prime Minister Benjamin Netanyahu (sam raang) nih Jerusalem ah Paraguay tanzung an hon lio - May 21, 2018\nIsrael ram i Tel Aviv khuapi ah a ummi Paraguay tanzung cu May 21 ahkhan Paraguay President nih Jerusalem ah a tthial caah Israel aa rak lawm tuk nain, thla 3 hnu, nizaan ah Paraguay president thar Mario Abdo Benítez nih Tel Aviv ah a tthial tthan.\nCucaah, Israel Cozah Lutlai (PM) Benjamin Netanyahu a thinhung tuk i, “Paraguay ah a ummi Israel tanzung kan khar lai,” tiah thawng a thanh colh.\nUS President Donald Trump nih ‘Jerusalem cu Israel khualipi a si’ tiah a cohlan piak i US tanzung zong Tel Aviv in Jerusalem ah a tthial hnu, May thla ah Paraguay President hlun Horacio Cartes nih ‘kan tanzung zong Jerusalem ah kan tthial ve lai,” tiin thawng a rak thanh i an tthial taktak.\nJerusalem ah Paraguay tanzung an tthialmi honnak cu Paraguay President hlun Horacio Cartes pumpak bak nih a rak tuah i Israel PM Benjamin Netanyahu he lunglawmhnak bia an rak chim len.\nZei ruang dah Jerusalem in Tel Aviv ah an tthial tthan\nParaguay President hlun nih Jerusalem ah a rak tthial lio ahhin atu hi President thar pa Mario Abdo Benítez hi a lung a rak tling lo. Cucaah amah nih president a tlaih bakin Tel Aviv ah a tthial tthan hi si.\nMario Abdo Benítez hi kan hnu thla ah president an thim tharmi si.\n“Jerusalem i cuhnak kong ahhin tlukruannak a um i Middel East ah zungzal daihnak a lennak hnga Paraguay nih kan tuah khawhmi tuah ve kan duh caah Tel Aviv ah kan tanzung kan tthial than hi si,” tiah Paraguay ramdang vuanci Luis Alberto Castiglioni nih a chim.\nMah cangka in, Israel PM Benjamin Netanyahu nih ‘Paraguay i Israel tanzung kan khar lai, kan palai zong Israel ah kan auh lai. Kan ram 2 pehtlaihnak hrawh dingin Paraguay nih biachiahnak a tuahmi hi Israel nih kan i fahsak bak,” tiah a leh colh.\nIsrael le Palestine buainak aa thok ning – video\nJerusalem cu Israel le Palestine nih an i cuhmi khua a si. Israel nih ‘Jerusalem cu a ningpi in kan khualipi a si’ a ti i Palestine nih ‘Jerusalem nichuahlei cu kan khualipi a si’ a ti ve.\nPalestine aa lawm tuk. Palestine president Mahmoud Abbas nih, “Paraguay thil tuahmi cungah kan i lawm. Paraguay cozah he i pehtlaihnak caah an ram ah Palestine tanzung kan hon colh lai,” tiah thawng a thanh. — BBC le The Guardian


Nihin lila ah faak ngai in SAC ralhrang nih an hun naam hna – Chintanbo\nOctober 26, 2021 admin MYANMAR NEWS 0\nKayah State chung ah a um mi Demoso Township chung ah raldohnak faak ngai aa thok tthan tiah PDF Channel nih a langhter cang. Demoso Township chung, Khuate cheukhat pawl hna cu SAC ralhrang phu nih inn an khangh, mipi an tlaih hna thilri an fir dih i an sathil an thah piak hna. Hramhram in SAC ralhrang phu nih khuami faahnak an pek hna hnu in PDF, KNDF hna nih an hun kah cang hna hi asi.\nSAC ralhrang phu pawl an sual tuk cang ruang ah KNDF, PDF hna nih nihin zaanlei suimilam 5:30PM hrawng in an kah thok ve hna hi asi. Raldohnak hi a faak ngai ngai cang tiah News Light in Karenni timi nih an tarlangh.\nDemoso hi kan hnu lei ah faaktuk in raldohnak a rak chuah nak a si. Mipi rungvengtu phu a simi PDF le KNDF ti in SAC ralhang cu meithal thonghrolh sawhsawh in an rak doh hna i SAC ralhrang lei cu Vanlawng tiang an rak hman lawng si loin ralhrang thazaang tam taktak in an rak doh hna. A si nain cu lio zong ahcun SAC ralhrang lei tampi an rak thih pin ah an ruak hmanh tha tein an i fimtawl kho manh lo ti asi.\nNihin lila ah faak ngai in SAC ralhrang nih an hun naam hna, Ralkap motor tam taktak pin ah Civil motor tampi an hman, cun Vanlawng thawngpang zong theih a si cang tiah tunai ah khan Update an tuah tthan mi zong hmuh khawh a si.\nAn langhter ning ahcun nihin in aa thok than mi Demoso raldhonak hi a sawhsawh a si lo ti phun a si ko cang, cu caah faak pi in thlacam bawm hna usih.V.O.M\nNihin October 25, zaanlei ah Hakha in a kirmi ralhrang phu hna motor 56 cu Chin ramkulh,Falam khua ah a phan tiah theih a si. Cu ralhrang phu motor chungah cun Hakha-Falam kar khua ah minung umnak inn an bauh i an firmi thil, TV, thutdan, facang le zeidang inn hmanmi thilri hna cu an phorh tiah theih a si. October 23 zinglei ah Hakha in an chuak i Ramthlo ah zaan an riak, October 24 zaancu Taal khua ah an riak .\nAn kalnak lamthluan ah ummi khua inn 13 mei in an khangh piak hna. Rel chap – ASEAN palai Erywan Yusof cu Myanmar ah luhnak nawl pek in mi biapi hna he tonnak le biaruahnak ngeihter dingin ASEAN nih ralhrangbu hotu cu kan hnek/nawr rih lai tiah tuzarh chungah chuah dingmi ASEAN Chairman cathanh ah a um tiin Bangok Post nih a tial. Mizapi hmuh in chuah rih lomi ASEAN Chairman cathanh ah cun.\nASEAN hnatlaknak phun 5 kha ralhrangbu nih an zulh nak ding, ASEAN palai Myanmar i a kal tikah pakhat le pakhat zumhnak ngeih ding le mi biapi hna he tling tein tonnak nawl pek ding, timi zong an i tel tiah theih a si. ASEAN Summit cu Oct 26, thaizing cawn nihnih ni in nili tiang, nithum chung online video in an tuah cang lai. Tutan meeting ah ralhrangbu hotu siseh, ralhrangbu ramleng vuanci siseh sawm an tim hna lo.\nAsinain Myanmar aiawhtu ah ramkhel he pehtlaihnak a ngei lomi pakhat kan sawm lai tiah an thanh cang nain atu tiang ahodah an sawm ti theih a si lo. Cheukhat nih Dr. Cynthia Maung an sawm tiah an chim nain amah nih “atu tiang an ka sawmmi ka thei lo” tiah Karen Information Center (KIC) ah a chm fawn. Cu lioah ralhrangbu nih cun ASEAN hnatlaknak phung 5 cu a si khawh chungin kan zulh ko lai tiah an chim tiin Reuter nih cun a tial.


Victoria Cungah Lawmhnak - TIMES OF CHIN NEWS\nVictoria Cungah Lawmhnak\nPosted By: thawngthawng April 1, 2021\nVictoria Cungah Lawmhnak: 1\nMinung hi Pathian nih zalonnak tling a kan pek mi kan si. Zalong tein khua kan ruat kho i bia kan khiak kho. Mi kong zong kan i ceih ngam i way-phan nak (criticism) zong mah le siarem ning hoih in kan tuah ko hna. Fak kan duh mi kan fak hna, thangtthat kan duhmi kan thangtthat hna i thangchiat kan duhmi hna zong kan thangchiat ko hna. Hi vialte hi zalonnak kan ngeih cio caah a si.\nMirang hi an rak fim cingcing ko: “Na zalonnak cu ka hnarpar te ah hin a dong,” timi phungthluk an ngei. Na zalonnak kha midang na hnursuar lo ahcun, mi har na va tongh lem lo ahcun a poinak a um lo tinak a si rua. Kannih Chin miphun hi kan fimnak le hmuhtonmi lei ah kan ngakchia deuh ko rih rua, kan zalonnak hi mi hnar a va thongh lengmang i a poi ngaingai. Winele beerte kan hun rit pah hnu i fb le media ah bia kan chimmi, ca kan ttialmi cheukhat hna hi a ttialtu lila nih a fimhrin ah a rel tthan, a ngaih tthan ahcun a hmai a khaap theng lai lo.\nCamp Victoria um UCCF i kan i pumh, Pathian thangtthatnak hla kan sak, le martar hna salam kan peknak kha lawmhnak in hmulthi a ling kho. UCCF nih rualza a kan pumh, mino tampi chunmang thar le raltthatnak tling a pek hna. Kan ruahchannak arfi a cawmchuahtu a si. Covid-19 pulrai hi kan miphun caah a tthatnak lei hraap in hun chim ka duh.\nHi pulrai nih a kan tlunh lio ah khan UCCF ahcun kan hruaitu upa dihlak leng chuak kho lo in an um. Miphun sersiamnak (nation building) le miphun kilvennak (national security) kong kha pumpek in a nun aa thaapmi kan hruaitu hna nih Chin mino tampi a zarh zarh in an kan cawnpiak. A donghnak ah Hakha, Thantlang lei pastorte dihlak zong an kan sawm i kan ceihmai tti hna.\nCaan har lio ah caan ttha kan hmu, mino 500 tluk a lamkip in an kan timhtuah khawh. February 1 in ralkap nih aana an lak dih tik ah kha kan mino vialte kha (Hakha, Thantlang, Falam, Mindat, Matupi, le Paletwa, tbt) fimkhur tuk le ralttha tuk in mizapi hmai ah an dir ngam; an fim, an lung aa rual i an ral a ttha fawn, lungthawhnak menmen (emotional) in bia an khiak lo.\nKan mino pawl kan uar tuk hna, kan i bochan fawn hna. Maw, UCCF na cungah kan i lawm tuk ee! Ceihphai na ton cuahmah zong ah a hlan-kan in timhtuahnak na kan ngeih piakmi hi hmual ngei tuk in miphun a kan ven, kan hna na kan ngamh. Minung pakhat taktak hmanh nunnak sungh ttung lo in nan fimnak le raltthatnak in teinak kan hmuhpi hram ko sawh.\nPathian naa bochan i hmunlai ah a chiami na si caah khuaawng na pemh ko lai. Ramchung, a bik in ramleng um laitlai kan unau hna nih thlacamnak le chawva an ngeih mi vialte in an kan dirkamh fawn i kan i lawm bak, kan ruahchannak zong a ceu a ttha. Bawipa nih teinak kan pe tuan ko seh. Credit: Lal Pek Lian


Duterte Nih Daw Su A Nawl | Faiceu News\nInnpiMyanmarDuterte Nih Daw Su A Nawl\nDuterte Nih Daw Su A Nawl\nApril 13, 2018 Philip Myanmar 0\nPhilippines President Rodrigo Duterte nih Kawlram pumpi ruahnak petu Daw Aung Suu Kyi cu a nawl tiah VOA Burmese nih a tial.\nKawlram chungah miphun ning hloh tiangin thahnak a um tiah Nitlak lei pawl nih an chimmi cu Rohingya pawl an cohlan duh hna lo caah, mi thinhunter dingin an chim sawhsawhmi asi tiah Duterte nih a chim.\nMah miphun hloh tiang thah a tongmi pawl hi Nitlak lei pawl nih an cohlan hna asi ahcun, Philippines zong nih kan cohlan ve hna lai tiah a rak chim. Cu ruangah Duterte nih hin Kawlram kong zeihmanh a thei lo tiah Kawlram cozah chimreltu nih an ti ve.\nMah a chimmi kongah, Kawlram ramkhel chungah kaa va tlak duhnak asi lo, bia ka chimmi ruangah Daw Aung San Suu Kyi cu ka nawl ko lai. Nain, ka chimmi bia hi ka chim sawhsawhmi khi asi ko tiah Ninga ni ah Duterte nih a chim.


Zingzan I Kan Hman Peng Mi Piat Hi A Hmandan Kan Thiam Lo Cun Kan Nunnak Caah Tih A Rak Nun Ning Hi Rak Rel Ve Hrimhrim – HRINGDILDEL LAIRAM\nZingzan I Kan Hman Peng Mi Piat Hi A Hmandan Kan Thiam Lo Cun Kan Nunnak Caah Tih A Rak Nun Ning Hi Rak Rel Ve Hrimhrim\nMinung nih zingzan kan hman mi kan eidin mi lakah a that rualrual in, hman kan thiam sual ah cun kan ngandam nak caah tih a rak nung tuk ve mi cu piat hi a si. Piat kan hman tikah a cheu hna kan khuai i a cheuh hna kan i chiah than a hnu i kan hman than mi nih minung kan caah tihnung tuk mi zawtnak a rak chuah pi. Nichiar in kan hman lengmang mi thilri a si caah siaherh nak nganpi he nan rak rel nak lai kan duhpiak hna.\nPiat a cheu kan khuai mi kan chiah mi kha a nican a rak luan cang a si ah cun hman hrimhrim ti lo ding. Minung ngandam lo nak fahnak a rak chuahpi tuk bak a si. Piat kan hman bang mi a cheu kan chiah mi kha a tlawm bik nazi 6:00 a rauh ah cun a rim a hman ti loh i a chunglei in a nak mi tete a rak chuak nih virus zawknak hrik a chuah pi caah kan hman than a siah cun, pawfah chungtlik zawtnak phunphun kha a chuahpi colh mi a si.\nVawlei cung sii ai a thiam mi mithiam sang pawl nih an dothlat i an hmuh mi thil a si. Cucaah a hawng kan kheh cia mi piat le kan cheu bang mi piat kha hmanthan kan duh sual a si ah cun durchung te ah a chin thaten chin law, thli lut kho lo dingin chiah piak. Cu a si lo le Zikhetetra chung ah chiah piak law a him cem lai. Cheu cia i leng ah na chiah mi piat kha hman lo awk tha dirhmun a siah cun, hmanthlak i ka rak langhter mi bantuk a chung i a um mi kha na chuahpiak lai.\nCu a sullam cu lenglei i a rim a chia mi pawl a dawp tu le mah a buar mi vialte a chuah ter tu kha a lai i a muru a um mi te kha a si caah a si. Kha a mutu tekha riam ta law hlonh colh peng.\n← Kan Hmai A Bo Mi, Arsik Hmehchoh Hmai A Nak Mi Vialte Fawi Tein A Tlau Ter Khawh Nak Sii Tha Hi Rak Tuah Ve\nKum Tampi Ha-fah A Hmang Mi Nih An I Damhpi Bak Mi Si A Taktak Mi Rak Tuah Ve →


KHAH SALAI NGUN SAN AUNG NIH A ZUAMCAWH CANG HNA HIH – The Chinlung Post\nNgun San Aung nih Dr. Sasa, Isaac Khen le Jacob Thang Debate Challenge a tuah hna, an ngamh men lai lo. Salai Ngun San Aung (CNLD dirkamh tu) nih NLD lei Campaigner a simi Salai Isaac Khen, Dr. Sasa le Pu Jacob Thang cu ramkhel Debate ngeih ding in a zuamcawh hna. An mah pumpak facebook hrim mention a tuah hna tikah a ca cu an hmuh colh hrimhrim lai ti mi zong a fiang ngai nain an ngamh te lai maw timi cu theih a si rih lo.\nJacob Thang, Salai Isaac Khen le Dr. Sasa Debate tuah pi ding in na ka cohlang kho lai maw, zeibantuk minung hmanh a poi ah ka chia lo, cun nan duh mi holh, Mirang, Kawl le Hakha holh zong in tuah khawh a si, zeitik caan paoh ah a ngah” tiah a ti hna hi asi. Jacob Thang, Salai Isaac Khen, Dr. Sasa, could you please accept me to have debate? I don’t care who and what language, Hakha, English and Burmese at anytime.\nNihin zaanlei ah khan Jacob Thang le Van Tin Lian hna cu online in ramkhel biaruahnak, Debate bantuk an ngei. Cu lio ahcun Salai Ngun Sang Aung nih comment tampi a tial i Jacob Thang nih zeiruang ahdah keimah he Debate tuah a ngamh lo timi ka hal piak uh tiah nawlnak a tuah lengmang mi zong hmuh khawh a si. Cu caah Jacob Thang nih hin cu Salai Ngun San Aung hi Debate ding in a ngamh lo timi cu a fiang ngai.\nCu caah a tu ah hin a thar bak in zuamcawh nak a hun tuah tthan hi asi. Salai Ngun San Aung cu Laimi or Chinmi mino ahcun bochan taktak mi pakhat asi. Aralttha mi asi i, theihkauhnak lei zongah paza bak asi. Tutan zongah debate tuah dingin ready bak asi nak fiangtein hmuh khawh asi. Azuamcawh mi hna nih tah? an ngamh taktak hnga maw? zeitindah nang na ruah.\nRuah aphu taktak mi cabia asi.Kei mah nan ka thim ah cun mah cu kan tuah piak hna lai ati mi an tlau deng mang cang Thim nak adih hin cun an mui hmuh cu chim lo in an min zong kan thei ti hna lai loh , Vakok Nu thing khua lung ah maw a tii a tlumh ban tuk in an mui kan hmu kho ti hna lai lo vakok nu bangin an lut than cang la i thim can a phak hlan tiang cu An Thlum rih lai Thim nak adih in cun kei mah cu mah ban tuk cu fim nak ka cawng e kha e a ti mi pawl hna cu ban rawt hmanh in ruah nak cheu sawm khawh an si ti lai loh.\nAn mah tu kha vakok nu Atii athlumh lio i vakok pa nih rawl apek ban tuk in,thim nak a phak hlan tiang cu Mi pi nih rawl tuh an hau than cang lai an mawh loh ka ti, Na Ram na Dawt tak tak ko ah cun Tlin theng theng le Thim Theng Theng kha duh hlah, Uar hlah. Credit: Richard Mang Lian


Langhnak Biaphuan. Hmaituam (Mask) Le Chungkhar Herhmi Paoh Cawk Cia Tein Chia Dih Cang U! – Chin World News Evening\nZawtnak ttihnung Coronavirus kongah Pathian mihman Prophet nih langhnak a hmuhmi. Bawipa PATHIAN nih aa tinhmi kha, asal phrofet hna theihter hmasa loin zeihmanh atuah bal lo. Amos 3:7. Hawi le hna, Atling lomi le atthawng lomi zeitik hmanh ah profet ram le biaphuan tibantuk aruat lomi Keimah hi Pathian nih azaangfahnak ruangah amah ai awh in dir dingah profet dingin aka ti.\nSau deuh in ka vun ttial i, nan rak ka relpiak nak lai kan nawl hma sa hna. Atu caan hmanung bik/End times ah kan ram tthanghnak phungdang a chuak dingmi le atu coronavirus a um dingmi kong hi Pathian nih aka hmuhter i, thanhnak tuahnak hmun aka timi Whatsapp group pahnih 20 Prophets for Mizoram timi le kanmah chungkhar group ahcun ka post colh.\nHmaituam (Mask) le chungkhar harhmi zong a har lai i, aman zong afak lai i, nan duh ahcun i cawk cia dih tiah ka chim. Cun chiatnak fapi a chuak dingmi a ka hmuhter ruangah mithi tah in lungrawk ngai in ka khan chungah cun ka tap. Hi bantuk in tuan deuh zongah voikhat ka rak um cang. Cucu ataktak in a rak cang taktak. Curuangah atu zong hi a hman hrimhrim ko lai tihi ka zumh. Asinain hi vialte hna hi Pathian sunparnak vawleipi ah alanghnak ding hriamnam a si.Vawleipi theih ah Mizoram ah hin A MIN khuaruahhar khuakhangtu, Atthawngmi Pathian, Zungzal a hmunmi, Deihnak Bawi, profet hna an um timi langhternak dingah hriamnam asi rih.Pathian nih hi zawtnak achuahternak aruang Bible in aka chimh dih.\nCu lawng siloin mizoram ah hi zawtnak achuahternak aruang zong fiang tein aka chimh dih. Atimi cu Pathian sin ah kan sualnak i ngaichih in kan kir tik ah hi zawtnak donghter dingin a profet hna nih Pathian sin ah remnak aa kan tuahpiak lai i cuticun hi zawtnak cu adonghter lai.Atu ahcun zawtnak um lo dingin thlacam le nawlnak zong santlaihnak angei lai lo.Sualnak hlawt taktak a um lo ahcun thanghnak taktak a um kho lo. Aliamcia kum 1995 Tleirawl ka si lio ah Shillong i, Lady Keane College Hostel ka um lio ah Pathian nih tthanghnak achuak dingmi a rak ka hmuhter i, thanhnak tuah dingin aka chimh. Nain ka ttih caah ka rak duh lo. Asinain Jermiah 1:4-10 hmangin a profet si dingah arak ka theihter. Cuticun Hostel Room vialte ah ttah bu in ka kal i, ka au.\nRevival a tlung lai, Pathian sin ah kir dih uh ka rak ti, Arauh hlan zarhkhat hnu ah Revival fak piin a rak tlung, Hi revival ruangah Hostel tiangin an rak ka chuah. Cun kum 2001 ah Mizoram i Thlarau Thianghlim Hriakthih Harhna- Khawithluk timi arak um dingmi zong khah Arunachal Pradesh in ka rak tlun lio Bus chungah Pathian nih a ka hmuhter. Cuticun Penticos Sunday hngakchia he caan kan hman lio ah arak tlung taktak. Cu ka in cun ram pum ah a vun karhnak kha a si.\nTutan ah thil a um dingmi zong hi Nikum in ka theihthiam lomi thil tampi hmangin Pathian nih a ka timhlamh cang, Tukum hramthok khan cun tthawng le khuaruahhar in ka sin ah Pathian a vun i langh i, Zeizong vialte kaltak in amah sin ah kal ding le profet Jeremiah auhnak hmangin Hostel ah aka chawnhnak, Profet auhnak caah i pee dingin aka ti i, cuthil caah athar in ka vun i pee tthan i,fiang taktak mi aw le khuaruahhar in theihternak hram a vun ka tuah tthan hi asi. Aka chimhmi vialte hna hi a caan le a Ni hna hi ka chinchiah dih peng i, thildang aka chimhmi zong ataktak in a tling peng. Curuangah atu ah hin Thlarau lei ah i timhlamh caan asi cang. Kan Bawipa Jesuh Khrih athisen thilti khawhnak in nangmah le na chungkhar kha humhim hna law Pathian duh lomi vialte hna cu kaltak cang.\nHna angeimi nih cun thei hna seh, Mitngei nih hmu hna seh, Arel khomi rel hna seh, Pathian Ni cu a nai cang, timhcia tein um ahau cang.Apennak ram cu ami hna chungah a vun dirter tthan lai i, vawlei cung vialte nih ahodah kan Pathian hi asi ti, an theih cang lai, Bawipa cu thangthat siko seh, Bawipa nih thluahchuahnak inpee hna seh. T.Lalhmachhuani @mimi. Faith Ministries, Mizoram. Credit:MWN


Thlazacam Nak In Bawm Peng Ko Hna U Sih! Falam Peng Thanrawn Khua Ah Ralhrang Le CNA/CDF An Ni Kap Cuahmah - Khuaruah Har News\nThlazacam Nak In Bawm Peng Ko Hna U Sih! Falam Peng Thanrawn Khua Ah Ralhrang Le CNA/CDF An Ni Kap Cuahmah\nFalam Peng Thlanrawn khua ah CNA+CDF le SAC ralkap an i kap cuahmah. October 14, zaanlei 2:00 PM hrawng khan Falam Peng ah CNA+CDF an i kap cuahmah tiah kan theih.\nThlanrawn khua hi nihin chun ah SAC ralkap pawl nih inn 10 an khanghpiak cang hna i kahdohnak tih in khuami an zaam, tiah kan theih. Crd: The Hakha Times\nRelchap- Laihlum doctor kanpa pakhat nih tulio buainak kongah a siaherh tukin a tialmi a cabia ka vun post piak\nTulio kan ram politics zoh tikah phungning loin uknak a latu (terrorists) hna hi kan thah tam deuh hna paoh ah kan tei hna lai tinak a si. Kan inn le kan lo pinah nan minung hrimhrim zei ah a kan rel lomi ral hna cungah zaangfahnak ngeih caan a si ti lo.\nCucaah khuapi si seh, khuate si seh, nan zaam lai ah ti le mei hrawk dih cikcek ta uh law rawl an i chumh kho lai lo. An i kholh kho lai lo i vava an beng colh ko lai. Sau an um kho hrimhrim lai lo.\nTerrorists ral kan doh caah TT zong khi ti le mei hrawk dih cikcek cang ko uh. Khuachung hngak CNF ralkap tu nih rak i khawn cia dih uh. Aho min langhter loin poison zong tihnar in va thlak hnawh ko hna uh.\nCun, ram hna a ro pah cang ahcun an umnak a thlanglei in mei duahhnawh tawn hna uh. Hi ralhrang pawl hi nem tukin doh ding an si lo. Anmah tuahsernak bantuk in zaangfahnak tel loin kan phomh ve hna lawngah an kan ttih deuh lai. Crd: Chelsea Bawi\nLaihlum doctor kanpa pakhat nih tulio buainak kongah a siaherh tukin a tialmi a cabia ka vun post piak\nBreaking News: Hakha La Wa Ka Zung (Thing-inn) A Kaang Cuahmah


Donald Trump:Nih laimi kan harsat nak a kan theipiak ka mang ah. – Onlinenungak\nDonald Trump:Nih laimi kan harsat nak a kan theipiak ka mang ah.\nBy bawi bawi on December 15, 2020\nZahan ka mangah kan khuaah, Trump he rawl kan ei tti ti si. Rawl a kan petu nu hi ramdang nu a si nan Laiholh a thiam i a aw cu a pei pah ve. Mirang a si lo, Arab lei India lei miphun a lo pah. Trump cu a rak to cang i ka vung tthu ve. Laitlang kan harning cu hehtiah ka hei ruah len i Lairam ahcun kan har tuk i rawlkhim eiawk hmanh kan nei huaha lo i “Mai le Kawm” lawng pei kan ei ko cu ka ti i nan harning ka theihthiam ko tiah a hei ka leh ve.\nMah cun a hmaichia nawn khin ka ei huam tilo a ti i khatlei ah a mer. Rawl a kan petu nu nih cun a ei huam ti lo i nangmah nih khan tampi in ei ko ne a ka ti. Ttuang i kan tohmi belpum cu a phul dih i a phulmi cu ttuang cungah a liam dih ti si. Khengpum mi khin rawl cu ka hei suah tthan i khengpum mi zong cu a phul i a liam dih ve ti si. Ka mang cu ka hei ruat i Trump a sunghnak kongmen hna si ko lai ka hei ti. Laitlang kan harning kong ka hei chimh lenmi nih a sawh duhmi cu mi sifak le bawmh haumi a bawmh duh hna lo le zei i a rel piak hna lomi khi a si men lai ka hei ti.\nKhuasik mang cu chim awk a tam ngai ko. Zahan le tianzan ka mangah “Dawthniang samthlairem dawhhlei cungcuang senri pardawh” ka hmuh ko e. A rak ka ruat ngai i si ko lai hi ka hei ti. Ka lung hna leng ngai ve. Duh dawtnak cu tipi thuanthum le tlangkua tlanghra zong nih a dang kho baklo hi. Hmun zungzal ko seh nang le kei duhdawtnak hi timi hla kha i sak peng ding siko hi.Catial tu saya Van Tum.


Inn man pek awk ka ngeih tilo ruang ah inn ngeitu nih a ka dawi, umnak ka ngei ti lo: India um Laimi Upa pakhat | THE CHIN EXPRESS\nHome Chin Inn man pek awk ka ngeih tilo ruang ah inn ngeitu nih...\nInn man pek awk ka ngeih tilo ruang ah inn ngeitu nih a ka dawi, umnak ka ngei ti lo: India um Laimi Upa pakhat\nSalai Cung Dawt: Thinlung a fak ngai mi nizaan ka boruak\nNizaan ah UNHCR-Delhi office bawmhnak an ka hal caah CRC President ka sawm i UNHCR office ahcun kan kal. UNHCR office hmai ka phak ah kanmah Laimi Upa pakhat office hmai ah a rak um, a hmai te ah catar “Inn man pek awk ka ngeih ti lo ruang ah inn ngeitu nih a ka dawi, umnak ka ngei ti lo” timi catar he a rak tthu ko.\nUNHCR zung lei zong fuh hmasa loin a mah sin te ah ka kal, a ke hram ah ka tthu i bia ka ruah. Kumkhua lei in upa a si ve ko cang. kumthum chung inn man ka pe kho ti lo e a ti.\nA ngandam tuk fawn lo, zunthlum a ngei mi a si. Ka mithli a tla hnik, Delhi Laimi chung in hi bantuk dirhmun kan rak um rih ka theih bak tung lo ka ti, keimah zong mawh kaa phorh ngai ngai.\nKum 2017 hrawng tiang hi Delhi Laimi kan harsa ngai rih, cu caah CHRO lei in bomhnak halpiak nak zong ka rak tuah tawn i phasia, facang, chiti, khuasik thilri le puan ti bantuk rak bomh mi chungkhar hi an tlawm lo.\nAsinain, dirhmun aa thleng ve ngai i dirhmun chia ngai ngai i a um mi cu an um ti lo tluk a si. Khrihfabu cio in i zohkhenh le zuanhnawh zong a si fawn. Cun community kip in zohkhenh le tlangtlak ngai zong a si ko caah harsa le vansang chiahru hi kan um ti lem lo tiah ka ruah.\nAsinain, tutan UNHCR office hmai te ah a rak um mi cu lungdongh vansang taktak a rak si. Nan community upa zong ka chonh hmasa hna lai i an mah lungtlinnak a um i nan community nih an mah letterhead le seal cumh mi tein na konglam tial hna an sian ko ahcun a herh ningin kan cawlcang colh lai, tiah ka hnemh.\nUNHCR sin ah tampi chim cu a si ko, nain zeidah kan cawlcangh awk a si timi kha ka fian ngai caah timhtuahnak ngei tein a caah khuaruah a si. Umnak a ngeih ti lo caah zunthlum a ngei mi nutung, nuhmei pakhat UNHCR office hmai, fikfa lak ah ka riak lai ti cu thinlung a nuam hrim lo. Nuhmei ngaktah kan kal tak hna ahcun Pathian kan cung ah aa lawm lo sual lai ti zong phan a um.\nKa nunnak nih a celh lo caah ka rak tarlangh bia a si, a herh ahcun a muihmai le sining zong ka langhter te men ko lai.


Khah Kan Pasaltha Hna Kong Hi Konglam Hi A Thei Mi Nan Um Ko Lai Nain A Thei Lo Mi Nih Relve Hrimhrim A Piak Tuk – Chintanbo\nKan ral hi kan tei lo hmanh ah ka nunnak dih ko seh tihi ka biakam a si. Cu biakamnak cu Ralhrang nih uknak an lak ka te i mipi hna nih ram pumpi i lam an zawh i duh lonak an langh ter lio ah, mi pakhat nih USA embassy hmai i, SAVE MYANMAR, WE PREFER DYING TO LIVING UNDER DICTORSHIP” timi catar i ken i an auh lio ah, hihi ka hmui timhmi cu a rak si. Cu caah ka hawi le CDF vialte nih ka chuak tak hna in tlau viar hmanh hna sehlaw keimah pakhat lawng ka tang ko lai. Keimah pakhat lawng ka tang bal fawn lai lo. CNA an um ko caah ka hna ngam ko.\nCDF hi kan tam ngaingai. Mi fel an um ban tuk in, mifel lo zong an um ve. Mi hrawlkhawl le eihmur hman an um ban tuk in midingfel le mittha an tam tuk thiamthiam ko. Soiselnak a tam ngaingai ko. Cucu nga pakhat nih nga zapi a thutpi timi kha a rak dik taktak hme hi ka ti. Ral tuk a ngamh lo an tam tuk ban tuk in thih ngamh in raltu kan tam tuk thiamthiam ko. Cu caah sining aa khat lo mi nunnak lamthluang ah ram a khelmi kan si. Hihi mi zapi zong nih kan theithiam piak uh ti ah saduh kan that tawn.\nKawl ralhrang nih CDF/CNA control area an tinak Siangin sang tiang an van fuh hna. U caah raltuknak a chuak. Ralhrang lei a thi le hliam a tuarmi thei a si lo. Sihmanhsehlaw Ralhrang nih siangin sang tam lak an khangh tthan tiah thei a si.\nCDF lei in minung pahnih nih hliam an tuar. Mipi nih, ziah hme siangin sang cu kan control cang an ti, inn cu an khangh tthan ne tiah an phun zai. Hihi phun zai ding a si lo. Inn khangh cu ral sungh ruang ah a si lo. Ralhrang 10 chung ah 6 an thih ah cun teinak lianpi a si.\nUpdate thar kan rak tuah tthan lai. Dr. Ngun Cung Lian nih keimah um hlah ning law Victoria Camp khi an lak cang lai a timi hi zumh thlu awk a ttha lo. Zumh lo thlu awk zong a ttha lo. Cu kong cu ka van ttial chap te lai.


APOI KO TUTAN AA NIH CHINMI CUNGAH THIL AN TUAH MI CU – The Chinlung Post\nAPOI KO TUTAN AA NIH CHINMI CUNGAH THIL AN TUAH MI CU\nJuly 2, 2021 admin Chin 0\nChinmi cungah AA cawlcangh ning cu lungrawk ngai a si ko. AA nih Chinmi hna cu hramhram in raltuk ning cawng dingin an hruai hna tiah theih a si. AA nih Chinram Paletwa peng, Bangladesh ramri ah a ummi Pichaung auhsuh ah a ummi khua 30 hna cu AA ruangah buainak tampi an tong hna tiah theih a si. Hi konghe pehtlaiin a tanglei bantukin thanhnak an tuah.\nAA ralkap hna nih khuami hna cu khuakhat ah minung pathum nan rak thlah hna lai tiah halnak an rak tuah hna. Hi nawlbia a zul lomi paoh cu nan khua kan khangh lai tiah an hrocer pin hna ah khuami hna cu nan khua nan chuah taak hna lai tiin an hrocer hna. AA nawlchuah mi konghe pehtlaiin khuami pakhat nih atanglei bantukin a chim.\nKan hnu te ah khan AA ralkap hna cu kan khua an rak tlung i, minung an rak kan hal. Kan ti mi hna cu kannih khuami cu minung kan tlawmtuk tiah kan ti hna. Asinain minung nan thawh hna lo i, nan rak chuahpi lo a si ahcun khua in chuak uh, Hi ka hmun hi Chinram a si lo Rakhine ramchung a si tiah aa kan ti. Cu hnu ah khuami minung pahnih hna cu an duh na loin an hruai hna tiah a chim.\nHi konghe pehtlaiin khua dang minung pakhat nih a chim tthan rih mi cu kannih khuami chungin minung pathum hna cu an kalpi hna. Khua pakhat ah minung pathum cu AA ralkap ttuan a hau. Cu i nan duh lo a si ahcun hramhram in kan in hruai hna lai. Cun nan duh lo asi ahcun nan khua kan khangh lai tiah aa kan hro tiin a chim rih.\nZapi nih theihcio bangin Arakan Army hna cu a liamcia kum 2019 thok in Chinram chung Paletwa ah umhmun an khuar hna. AA ralkap pawl an um ruangah khuami tampi hna cu an khua an chuahtaak cang. Tutan ah a cunglei bantukin khuami an hrocer mi hna hi zoh lengmang tikah AA hi an luan ngai cang. Nan umnak hi Chinram a silo an timi hrimhrim hi cu lung a nuam lo ngai tiah comment ah an tuah.\nThawngpang dang:Sagaing ramthen Kawlin peng ah KIA le PDF fonh ralkap nih ralhrang umhmun an kah ralhrang a thimi an tam. Sagaing ramthen.Kawlin peng Titsaihkung um ralhrang rallokap umhmun cu KIA le PDF fonh ralkap nih nihin zinglei suimilam 10 ah an luhhnahw i tiah thawngtheih asi. Zanlei suimilam 4 tiang ah i kahnak voithum a chuak tiah theih asi.\nI kahnak ah KIA,PDF lei in hliammi an um lo nain ralhrang lei in hliammi le a thimi an tam tiah theih asi. Cu hlei ah Sagiang in Kachim ramkulh ah hriamnam thazaang tling in a rak phur mi mawtaw panga cu KIA Brigade 5 Batalian 5 phu le Kawlin mipi ralkap hna nih Kawlin panwgah an kah hna i mawtaw pathum khangh an si.\nMawtaw cungah a ummi rallokap hliammi le a thimi an tam tiah theih asi.Ralhrang rallokap an fahtuk caah Kawlin khua chungah hriamhme he hriamngan he mipi inn le lo an kahnak ah hriamhme kuan nih nu pahnih a hliam hna. Zahan zaanah Kawlin peng Zuashi khua ah ralhrang sinah thawngpe tu mirawitu(Dalaan) min ngei pakhat thah asi. TCP\nHRIAMNAM NGAN IN RALHRANG HNA NIH KIA AN KAH HNA\nA POITUK HRINGHRAN. RALHRANG NIH YANGON AH LAIPA AN TLAIH EE


SAC Nih Thongtla An Thlahmi Hna Kongah Hmuhning – Onlinenungak\nSAC Nih Thongtla An Thlahmi Hna Kongah Hmuhning\nOct 18, 2021 ah SAC nih nawlngeihnak an lak ni in an tlaih i thong an thlakmi ramkhel thongtla 5000 renglo an thlah hna. Cu chungah NLD hruaitu minlang hna zong an i tel. Minthang dangdan zong an i tel hna. SAC nih atu bantukin ramkhel thongtla tampi a thlahmi hna hi zeiruangah dah a si? Zeibantuk lungput he dah a thlah hna? Dawtnak lungput in maw a thlah hna? Asiloah mahca thatnak ruat in dah a thlah hna? Hi kongah kan Chin hruaitu hna sinah an hmuhning kan hal hna tikah a tanglei bantukin an kan leh.\n“Remkhel thongtla an chuahmi hna cu kan i lawm ko. Kan i lawm ti tikah a chuahtu SAC cungah kan i lawmh khi a si lo, a chuakmi hna kan lawmhpi hna tu khi a si. Zeiruangdah dah SAC cungah kan i lawmh lo? An tlaih lo dingmi kha an tlaih hna i cucu atu an thlah than hna. An tlaih lo dingmi an tlaih hna i an thlah thanmi hna cu an cungah lawmhnak ding a um lo. Cun an thlah rih lomi hna tampi an um rih. Hitlukin sualnak a ngei lomi mipi an kan hrem, an kan thah an kan nawn ruang i kan lungfahnak hi ramkhel thongtla zeimawzat a thlahmi nih a damter kho nemmam lo. Cu pinah thongtla hna cungah dawtnak a ngeih caah a thlahmi hna zong a si lo. ASEAN ah mithmai tha hmuh a duh caah a si ko”.\nA cunglei bia hi Salai Bawi Lian Mang nih a hmuhning a chimmi a si. Salai Bawi Lian Mang cu kan theih cio bantukin Chin Human Right Organization (CHRO) a dirhtu le atu tiang Excutive Director in a hruaitu a si. Hlanlio tein Chin miphun nih kan tonmi namnehnak, sersatnak le nunhrin covo buar piaknak kong vialte vawleipi theih in a phuangtu le aupitu a si. Vawleicung ram hruaitu tampi he kan Chin ram le miphun kongah aa tong i bia aa ruahmi a si.\n“Kan unau an chuahmi cu kan i lawm. Asinain an chuah hna ruangah SAC cungah lawmh ding zeihmanh kan ngei lo. A tlaih hrimhrim an rak tlaih hna ding khi a si lo. An tlaih cia mi hna zong an thlah dih hna ding a si. Sualnak ngeilomi an tlaih hna i an hrem mi hna ca zongah phulei kan cham rih lai. An thlah nakhnga a ruang cu UN pi nih siseh ASEAN nih siseh SAC an cohlan ti lo tikah a lau i vawlei pi hmai ah SAC nih a hmaiah tlawmte a kut a hun i tawl khi si ko. A hlei in amah umnak a chungkhar a simi ASEAN nih chungkhar in an hlawt tikah tu hi fapa tlau dirhmun a phan. Mah ruangah hihi ASEAN hruaitu le mizapi hmai ah thian a hun i chehnak sawhsawh a si ko tiah ka ruah”.\nHihi Salai Ngun San Aung nih a hmuhning a chimmi a si. Anih hi CDF-Hakha ah information department tlaitu a si. Ram a buai hlan tein ram le miphun caah a cawlcang pengmi a si. Ram a buaika i Hakha lamzawhmi hna palek nih kah an rak timh hna lioah mipi cu kap hna hla u, nan duh ahcun keimah tu hi ka kap u tiah raltha taktak in a ti ngamtu a si.\n“Anmah ralkap nih atu bantukin thawngtla pawl hi an chuah tawn ko. Tutan zong hi NCA kum 6 tlinnak ni ti in a chuakmi hna a si. NCA hi fehter a duhnak zong a si. Cuhlei ah international presure (ramkip hneknak) a um tikah ramdang mithmuh le mipi nih ka zumh hna seh ti a duh caah a si tiah ka hmuh”.\nCNF chimnak nawlngeitu Salai Htet Nih nih cun a cunglei bantukin a hmuhning a chim ve. Anih hi Chin mipi nih CNF/A biatak tein kan dirkamh hna hlan pi, phundang cun CNF/A harsa le chambau tuk in an um lio khan kan ram le miphun caah lungsau tein rian a tuanmi a si. Camp Victoria ah um in a naule pawl a zohkhenhtu a si.\n“Aw… hihi cu ASEAN nih a ra laimi 26-27 Summit meeting kai lo dingin pressure an pek caah cucu a celh lo i a phungmen tein a tuah bia si ko lo maw. ASEAN nih phun 5 in zulh ding tuanvo an pek i cucu pakhat hmanh a zul kho lo. Cu chungah cun hi ramkhel thongtla pawl chuah dih ding hi ai tel. Suu Kyi thlah ding tepawl kha a tuah duh lo caah atu bantuk in number tam nawn in zohco dingin a thlah ko hih. Lunglawmh awk zeihmanh um lo. Ramkhel thongtla zong a chuah dih hna lo. Cun a thlah hna i cheukhat cu inn an phanh bak ah a tlaih than hna tiah theih a si. Hnangam awk a tha lo”.\nSalai Ceu Bik Thawng hmuhning a si. Anih hi kan theih cio bang miphun dawtnak lungput (Chin Nationalism) a ngei bakmi a si. CNLD ah General Secretary a rak tuanmi a si. Rambuai hnuin ram lei miphun caah i pek a duh caah a rian chuahtak in ramri leiah a kal vemi a si. Kawlholh in chuahmi Federal Journal a chuahtu zong a si. By. Salai CP Lian